Δημοσιεύτηκε στις 8 Οκτωβρίου, 2020 από admin\nΔημοσιεύτηκε στις 10 Δεκεμβρίου, 2019 από admin\nΚατηγορία: Αφιερώματα, Πρόσωπα\nΒΛΑΣΗΣ ΤΣΟΤΣΩΝΗΣ: «Ακτίνες Φωτός δοξαστικά πανηγυρίζουν μέσα από τα δύο μνημεία»\nΔημοσιεύτηκε στις 4 Αυγούστου, 2019 από admin\nΟ δημιουργός αποκαλύπτει τα μυστικά της κατασκευής του μνημείου του Αποστόλου Παύλου και του Βαπτιστηρίου της Αγ. Λυδίας\n«Ανοίγοντας τα μάτια μου για πρώτη φορά μέσα σε ένα ιδιαίτερο φως και αναπνέοντας θαλασσινό αυγουστιάτικο αεράκι, ήρθα στη ζωή τον Αύγουστο του 1951 στο Βέλο Κορινθίας. Η παιδική μου ηλικία πέρασε μέσα σε ένα οικογενειακό περιβάλλον όπου τα κύρια διδάγματα για τη ζωή ήταν η Αγάπη, η Αυτοπεποίθηση, η Εργατικότητα και η Δικαιοσύνη. Στοιχεία που, μεγαλώνοντας, με συντροφεύουν στην πορεία της ζωής μου. Παράλληλα, οι προσωπικές αναζητήσεις αρχίζουν να εκφράζονται με το σχέδιο και το χρώμα, οδηγώντας σε ταξίδια της ψυχής και του νου, σε έναν άλλο κόσμο, διαμορφωμένο από εμένα. Αποφασίζω να τον υπηρετήσω κάνοντας σπουδές στη ζωγραφική. Μελετώ την Ιστορία της Τέχνης, την ελληνική ζωγραφική και προσεγγίζω τη βυζαντινή αγιογραφία.\nΕνθουσιάζομαι, νιώθω ότι μυούμαι σε κάτι ξεχωριστό και αρχίζω να εντρυφώ σε ιδιαίτερες τεχνικές αυτής της ιερής τέχνης. Η γνώση γίνεται αχόρταγη και άπληστη, χωρίς να σου δίνει την ικανοποίηση ότι κάνεις κάτι σπουδαίο. Μέχρι τη στιγμή που οι ζωγραφικές τεχνοτροπίες σε οδηγούν μέσω του δόγματος και σου αποκαλύπτουν τη μεγαλοπρέπεια και τη δόξα του Θεού.\nΝιώθεις δέος, ταπεινώνεσαι, νιώθεις ασήμαντος. Είναι η στιγμή του θαύματος. Φως ιδιαίτερο γεμίζει την ψυχή σου και μετατρέπεται σε πνευματική δύναμη. Λες: Θεέ μου, άφησε μια αχτίδα να περάσει μέσα μου, και μέσω των ματιών μου και των χεριών μου να υπηρετήσω τη δόξα Σου, και αφίεσαι…»\nΤΟΙΧΟΓΡΑΦΙΕΣ ΚΑΙ ΨΗΦΙΔΩΤΑ (ΠΑΝΟΔΕΤΗ ΕΚΔΟΣΗ ΜΕ ΕΙΔΙΚΟ YΦΑΣΜΑ ΚΑΙ ΧΡΥΣΟΤΥΠΙΚΕΣ ΕΚΤΥΠΩΣΕΙΣ), ΤΣΟΤΣΩΝΗΣ ΒΛΑΣΗΣ\n– Τι σας οδήγησε να επιλέξετε την ιερή τέχνη της αγιογραφίας ως κύρια ενασχόληση σας;\n«Ξεκίνησα σπουδάζοντας ζωγραφική στην Αθήνα. Στην συνέχεια πηγαίνοντας να κάνω την σπουδή στην σχεδιαστική και στην χρωματική, ασχολήθηκα στα ελεύθερα τοπία και μετά πηγαίνοντας σε διάφορα μοναστήρια, ώστε να μελετήσω το βυζαντινό σχέδιο και το βυζαντινό χρώμα, μου προξένησε πολύ μεγάλο ενδιαφέρον, η ατμόσφαιρα που υπήρχε μέσα σ’ αυτούς τους ναούς. Σαν νέος δεν είχα καμία ανησυχία, για να καταλάβω το θεολογικό χαρακτήρα από αυτά που έβλεπα. Άρχισαν να μου αρέσουν τα βλέμματα των αγίων που δινόταν τόσο απλοποιημένα και σιγά – σιγά άρχισα να μελετάω επάνω στην θεολογία. Όλοι οι μεγάλοι δημιουργοί κατέληξαν να φτάσουν σε αυτή την απλοποίηση, την ιδιαιτερότητα, την σχεδιαστική. Όταν ξεκίνησα να ζωγραφίζω, δεν ζωγράφιζα κατά αυτόν τον τρόπο, όπως ζωγραφίζω σήμερα. Εκείνο που έμαθα στην ζωγραφική από τους δασκάλους μου, είναι το πώς θα φτιάξεις τα προπλάσματα, πώς θα γίνουν τα φωτίσματα, δεν έχει καμία σχέση η ζωγραφική που κάνω τώρα με την αρχική μου τεχνική. Πάνω σε θέματα αισθητικής, έχει υπάρξει η φυσιολογική ροή της ζωής που την διαμορφώνει, η εμπειρία που αποκτάς κατά την διάρκεια της ζωής σου».\n– Πώς βρεθήκατε από την ζωγραφική στην τέχνη της αγιογραφίας;\n«Όταν ξεκίνησα έκανα την κλασσική σπουδή. Πέρασαν τα χρόνια, τελείωσα και μπήκα σε ένα εργαστήριο πολύ καλό του Γιώργου Κοτλίδη, ο οποίος ήταν καθαρά αριστερός και παράλληλα είχε πολύ μεγάλη αγάπη για την θεολογική τέχνη. Αυτός ο άνθρωπος, είχε μια ποιότητα, που σου έδινε με κάθε του λέξη, τον προβληματισμό του και την αφορμή να εμβαθύνεις στα πράγματα. Είχε πολύ ιδιαίτερη προσωπικότητα. Τότε εγώ τελειόφοιτος παρακολουθούσα στο εργαστήριο του και έτσι και έμαθα πολύ καλές τεχνικές. Η βυζαντινή τέχνη έχει άριστες τεχνικές. Από τον δάσκαλο αυτόν, έμαθα να έχω μαστοριά για αυτό που φτιάχνω. Τότε θυμάμαι, παρακολουθούσα και σκηνογραφία στο εργαστήριο του Σπύρου Βασιλείου, ο οποίος με εντυπωσίαζε πάρα πολύ με την ζωγραφική του. Μέσα μου υπήρχαν δυο στοιχεία. Πρώτον, αυτό που ονομάζουμε θεότητα. Από μικρό παιδάκι θυμάμαι, από 7- 8 ετών, ζωγράφιζα τον Θεό με αφηρημένες έννοιες. Χρώματα μόνο χρώματα, και έλεγα αυτός είναι ο Θεός. Δεν ζωγράφιζα ένα γέροντα με γενειάδα άσπρη, όπως γίνεται κλασικά. Έδινα ένα φως, το οποίο πίστευα πως είναι ο Θεός για μένα. Κατά την πορεία, βλέποντας και σπουδάζοντας ζωγραφική, άρχισα να αγαπώ πάρα πολύ την νεοελληνική τέχνη, κυρίως τον Μόραλη, και όλους αυτούς τους μεγάλους μας δασκάλους. Προσπάθησα μέσα από τα έργα μου, να δώσω ένα πάντρεμα, στην πορεία, όταν άρχισα και θυμάμαι όταν μου είχαν αναθέσει την πρώτη μου δουλειά, ήταν μια ζωγραφική σε ένα ναό, τον οποίο τον αντιμετώπισα με την κλασσική αυτή συνταγή, μπορώ να πω, την αυστηρότητα. Αφού έγινε ένα διάλλειμα από μένα, άρχισα να προετοιμάζω έργα που δεν ήθελα να ξεχωρίσω, την βυζαντινή τέχνη από την ζωγραφική, οπότε βρήκα έτσι ένα τρόπο, ένα κωδικό κατά κάποιο τρόπο που να μπορέσω με τον χαρακτήρα αυτό, να αποδώσω την ζωγραφική με θεολογικό χαρακτήρα, αλλά παράλληλα να επεμβαίνει και στην σύγχρονη καθημερινότητα. Με ενδιέφερε πολύ ο καθημερινός άνθρωπος και η σχέση του με τον Θεό. Και έτσι αυτή ήταν η πρώτη μου αφορμή, να ξεκινήσω μέσω των αγγέλων, να στήνω θέματα τα οποία είχανε χαρακτήρα, για παράδειγμα, άγγελοι ποδηλάτες, άγγελοι να περιμένουν σε στάσεις λεωφορείων, ή σε ένα περίπτερο, έφτιαξα π.χ έναν περιπτερά άγγελο, και δίπλα του να υπάρχουν νεοκλασσικά κτίρια. Οπότε, άρχισα να βάζω μέσα φιγούρες καθημερινές. Δηλαδή γυναίκες και παιδιά σε μορφές αγγέλων. Με ενδιέφερε να μπαίνουν οι άγγελοι στο σπίτι που έχουν ζήσει την ζωή τους, πολλοί άνθρωποι και να σχολιάζουν την ζωή τους, έτσι σαν συνοδοιπόροι με έναν διακριτικό πάντα τρόπο».\n– Πότε ξεκίνησε η ενασχόληση σας με τα ψηφιδωτά;\n«Βρέθηκα στην Ιταλία με μια υποτροφία. Σπούδασα τον σχεδιασμό για ψηφιδωτά. Το ψηφιδωτό είναι μια τέχνη η οποία δεν ξεκινάει από ένα άτομο, αλλά υπάρχει σε αυτό μια ομαδικότητα. Είναι ο άνθρωπος που θα συλλάβει την ιδέα, ο άνθρωπος που θα δώσει το χρώμα, και ο άνθρωπος που θα συντονίσει όλους αυτούς που θα εργαστούν. Στα μωσαϊκά που φτιάχνω, η δική μου δουλειά φτάνει μέχρι ένα συγκεκριμένο σημείο μέχρι το φορμάρισμα, εγώ δεν τοποθετώ της πέτρες για παράδειγμα».\n– Είναι δικό σας το πιο λαμπρό σύγχρονο μνημείο στην πόλη μας, την Καβάλα. Θέλετε να μας πείτε πώς ξεκίνησε η ιδέα αυτή;\nΗ ιδέα αυτή ξεκίνησε από τον Μακαριστό Μητροπολίτη Φιλίππων Νεαπόλεως και Θάσου Προκόπιο, ήτανε ιδιαίτερος άνθρωπος, και είχε το χάρισμα να βλέπει πάντα μπροστά. Στην αρχή μου είχε ανατεθεί μονάχα τη μελέτη. Στην πορεία μου ζήτησε να αναλάβω και την δημιουργία του Μνημείου. Εκείνο που ήθελα ήταν το μνημείο αυτό, να το δέσω αρχιτεκτονικά με τον συνολικό χώρο, καθώς βρίσκεται ανάμεσα σε δυο δρόμους και για το λόγο αυτό προτίμησα την κοιλότητα. Ουσιαστικά για να έχει μια συμμετοχή ακόμη και η αρχιτεκτονική του Μνημείου, ανάλογα από ποια οπτική θα το συναντήσεις. Ήθελα το Μνημείο να το σχεδιάσω, με λιτό χαρακτήρα, με στοιχεία ελληνιστικά. Έτσι ξεκίνησε η ιδέα και την αξιοποίησα κατά αυτό τον τρόπο, σε συνεργασία με τον Ιταλό Ρίνο Πασορούτι, καθηγητή Πανεπιστημίου στην Βόρειο Ιταλία, στην τοποθεσία Spilimbergo. Είναι σήμερα η καλύτερη σχολή που υπάρχει στον χώρο της Ιταλίας. Είχαμε στο πρόγραμμα να δημιουργήσουμε νέα πράγματα, με τον Μακαριστό Προκόπιο, μα εργαζόμουν ασταμάτητα στον Πανάγιο Τάφο – τα τελευταία χρόνια όπου είχα αναλάβει το σημείο της Αποκαθηλώσεως του Χριστού. Εκεί έχει γίνει μια σύνθεση 20 μέτρων που αναπαριστά την Αποκαθήλωση Του, τον Επιτάφιο Μυρισμό, όπου εκεί μπροστά βρίσκεται ο λίθος που ακούμπησαν τον Χριστό και μετά είναι ο ενταφιασμός του Χριστού, και ουσιαστικά χαρακτηρίζει το τοπογραφικό όλου του Ιερού Ναού του Παναγίου Τάφου. Όπου η δουλειά μου αυτή, ήταν και η αρχή να αλλάξει η χρωματική μου γκάμα. Βλέποντας όλη αυτήν την δοξασία, δεν μπορούσα να εννοήσω πως με το σχέδιο και με το χρώμα, μέσα από ένα πιο αυστηρό ύφος, θα μπορούσα να απεικονίσω την δοξασία του Θεού. Και ξεκίνησα να χρησιμοποιώ αυτά τα βασιλικά χρώματα, τις καρμίνες, τα χρυσά και τις ουλτραμαρίνες. Αυτό που ήθελα να καταφέρω, ήταν μέσα από τα έργα μου, η αίσθηση, να είναι πιο δοξαστική, να στέκεται απέναντι ο άνθρωπος που πατάει με τα πόδια του στην γη και να βλέπει κάτι ιδιαίτερο από μακριά. Να ταξιδέψει το μυαλό του, αυτό έχει σημασία. Αν μπορείς να βγάλεις ένα εισιτήριο που δίνει στον καθένα την δυνατότητα να ταξιδέψει, έστω για μια – δυο ώρες είναι πολύ μεγάλη υπόθεση. Το παν είναι η ευρηματικότητα στην σύνθεση, να υπάρχει μαθηματική ισορροπία.\nΓια παράδειγμα στον Ιερό Ναό του Βαπτιστήριου της Αγίας Λυδίας η αίσθηση που ήθελα να δώσω, είναι μπαίνοντας στον Ναό, να νιώθεις την αίσθηση του κρύου, να νιώσεις την αίσθηση του νερού, ως Βαπτιστήριο. Για το λόγο αυτό, ζήτησα να γίνουν ορθομαρμαρώσεις, τόσο μεγάλες με άσπρο μάρμαρο και στα μικρά μωσαϊκά που μπαίνουν εκεί, να δώσουμε με τα χρώματα ένα παλμό, να πάρει τον χτύπο της καρδιάς, το Μνημείο. Διακριτικά. Πρόσφατα βρέθηκα στην Αμερική δημιούργησα εκεί ένα ναό πολύ μεγάλο, όπου προσπάθησα να δώσω αυτήν την ιδιαιτερότητα. Ο Ναός ανήκει σε Συρίους, Παλαιστινίους και Λιβανέζους. Έχουνε πολύ μεγάλη αγάπη οι άνθρωπο αυτοί, είναι ο τόπος που συγκεντρώνονται και έχουνε τις μνήμες από τις πατρίδες τους. Φτιάχνοντας εκεί την Πλατυτέρα, οι δυο Αρχάγγελοι αντί να κρατάνε την ράβδο της Εξουσίας βαστούν ένα κλωναράκι ελιάς, το οποίο περιγράφει ουσιαστικά την ελπίδα ώστε να ειρηνεύσει η περιοχή».\n– Μετά το βήμα του Αποστόλου Παύλου στην Καβάλα, και τις αγιογραφικές και ψηφιδογραφικές εργασίες στον Ιερό Ναό Αγίας Λυδίας Φιλίππων Καβάλας, σχεδιάζεται κάτι καινούργιο για την πόλη μας;\n«Στην Καβάλα, σήμερα, με τον ιδιαίτερα καλλιεργημένο και δημιουργικό Σεβασμιώτατο Μητροπολίτη Φιλίππων Νεαπόλεως και Θάσου κ. Στέφανο, ετοιμάζουμε 2 εξαίρετα μωσαϊκά, όπου το ένα από αυτά, απεικονίζει την Αγία Λυδία, δίπλα στο ποτάμι, με σκηνικό πίσω ακριβώς, τον αρχαιολογικό χώρο των Φιλίππων».\n– Ποιο είναι το επόμενο σας βήμα στο προσεχές μέλλον;\n«Στην σχολή όπου πήρα και την υποτροφία Scuola Mosaicisti di Friuli Spilimbergo, στην Ιταλία όπου ασχολείται με την τέχνη του ψηφιδωτού, μεγάλοι καλλιτέχνες εκεί από όλο τον κόσμο δημιουργούν. Στο πανεπιστήμιο αυτό απέκτησα την υποτροφία και στην πορεία, απέκτησα την εμπειρία και την γνώση, κοντά σε λαμπρούς ψηφιδογράφους. Εκεί δεν υπήρχε το Βυζαντινό ψηφιδωτό, το οποίο και είναι πολύ χαρακτηριστικό, δέχθηκα λοιπόν πρόσκληση να αναλάβω εγώ το τμήμα και να το οργανώσω. Εργάστηκα 8 χρόνια μεθοδικά και απέκτησα την συνεργασία με επώνυμους , ταλαντούχους ψηφιδογράφους.\nΤις επόμενες ημέρες και συγκεκριμένα στις 15 Αυγούστου θα βρεθώ εκεί, στην Ιταλία, σε μια εκκλησία του 10ου αιώνα, όπου γίνεται αφιέρωμα στην δουλειά μου. Η διοργάνωση ανήκει στο Προξενείο της Τεργέστης σε συνεργασία με το Πανεπιστήμιο Scuola Mosaicisti di Friuli Spilimbergo . Σε έναν άλλο ναό του 6ου αιώνα, υπάρχει μια δική μου δουλειά που απεικονίζει την Παναγία Καρδιοβαστάζουσα. Μια πελώρια εικόνα 2 μέτρων η οποία και φιλοξενήθηκε στο παρεκκλήσιο του Αρχαγγέλου Μιχαήλ, την οποία αγάπησε τόσο πολύ ο κόσμος που ανάγκασε τον Επίσκοπο της περιοχής να τοποθετήσει την εικόνα της Παναγίας στην εκκλησία στον αριστερό πεσσό (στο τέμπλο)».\nΟ Βλάσιος Τσοτσώνης γεννήθηκε το 1951. Σπούδασε Καλές Τέχνες στην Αθήνα και διδάχθηκε την τέχνη της αγιογραφίας. Στη συνέχεια, σπούδασε Αισθητική της Ψηφιδογραφίας στη Scuola Mosaicisti di Friuli Spilimbergo, στην Ιταλία.\nΠερισσότερες πληροφορίες: http://vlasiostsotsonis.gr/el/bio.html\nΗ μελέτη μωσαϊκού του Ιερού Ναού Βαπτιστηρίου Αγίας Λυδίας


Μητροπολίτης Νέας Ιωνίας: Να μας φωτίζει ο Θεός να παίρνουμε καλές αποφάσεις - Tromaktiko.gr\nΜητροπολίτης Νέας Ιωνίας: Να μας φωτίζει ο Θεός να παίρνουμε καλές αποφάσεις\n6 Ιανουαρίου 2022 17:43\nΟ Μητροπολίτης Νέας Ιωνίας κ. Γαβριήλ, μετά τον καθαγιασμό των υδάτων για τα Θεοφάνεια έστειλε το δικό του μήνυμα προς πάσα κατεύθυνση.\nΣτην ομιλία του ο Σεβασμιώτος Μητροπολίτης κ. Γαβριήλ τόνισε: «Ευχόμαστε σήμερα όλοι μας Καλή Φώτιση και αυτή η Φώτιση δηλώνει την παρουσία του Θεού στη ζωή μας! Είναι αυτό,το οποίο χρειαζόμαστε για να μπορούμε να επιλέγουμε το τι θα κάνουμε στη ζωή μας. Να λαμβάνουμε τις σωστές αποφάσεις! Είμαστε σε μια εποχή που έχουμε ανάγκη πριν λάβουμε αποφάσεις να μας φωτίζει ο Θεός! Την ώρα αυτή η σκέψη μου δεν είναι δυνατόν να μην πάει σε όλους εκείνους τους αδερφούς μας, οι οποίοι δοκιμάζονται από την μεγάλη αυτή πανδημία στο κρεβάτι του πόνου και τους ευχόμαστε όλοι περαστικά και να μπορέσουν και αυτοί και ολόκληρη η πατρίδα μας γρήγορα να ανακάμπτει, όπως και ολόκληρος ο κόσμος. Για αυτό όλοι μας χρειαζόμαστε τη Φώτιση του Θεού! Οι γιατροί, οι επιστήμονες, οι κληρικοί, οι πολιτικοί άρχοντες, ο καθένας στη ζωή του χρειάζεται να τον φωτίσει ο Θεός για να παίρνει τις σωστές αποφάσεις. Το χρειάζεται όλος ο πλανήτης μας ετούτη τη στιγμή για το μέλλον του πλανήτη. Να πάρουμε αποφάσεις σωστές για να μπορέσουμε να διαφυλάξουμε την υγεία μας! Όσο έχουμε ανάγκη να πάρουμε αποφάσεις σωστές για να διαφυλάξουμε το περιβάλλον μας, το δώρο αυτό του Θεού, το οποίο αν δεν το κάνουμε τότε δεν θα το έχουμε. Και όλοι μας ξέρουμε πολύ καλά πόσος αγώνας γίνεται για να μπορεί να υπάρχει το Άλσος αυτό και να το απολαμβάνουμε όλοι μας και το φυτικό και το ζωικό του βασίλειο και ότι υπάρχει μέσα σε αυτό για το οποίο όλοι μας είμαστε υπεύθυνοι. Επιτέλους κάποτε να καταλάβουμε ότι αυτό για το οποίο ο Θεός προσφέρει στον άνθρωπο που είναι ακριβώς αυτή η δυνατότητα που έχει, να διαφυλάττει το περιβάλλον, τη φύση του Θεού, είμαστε υπεύθυνοι, συνυπεύθυνοι όλοι μας για να μπορέσουμε να συνεχίσουμε να απολαμβάνουμε τις δωρεές του Θεού. Να ευχηθώ την ημέρα αυτή που ο Θεός είναι κοντά μας ‘’ εν πνεύματι αγίω’’που μέσα στον Ιορδάνη βαπτίζεται ο Υιός και Λόγος του Θεού και ο δούλος λαμβάνει μορφή για να μπορούμε εμείς σε αυτήν ακριβώς την Σάρκωση του Θεανθρώπου , στη Βάπτιση στον Ιορδάνη, να αναγεννηθούμε, να συγχωρεθούν οι αμαρτίες μας, να μπορούμε να οδεύουμε προς τον Θεό! Εύχομαι υγεία σε ολόκληρο τον πλανήτη, σε ολόκληρη την πατρίδα μας! Να είναι ο Θεός μαζί σας! Να μας ευλογεί! Να μας αγιάζει! Καλή Φώτιση! Να μας φωτίζει ο Θεός να παίρνουμε καλές αποφάσεις για τον εαυτό μας, για τον συνάνθρωπό μας, για την πατρίδα μας».


Πάολα: Αυτό είναι το νέο της επαγγελματικό βήμα εκτός μουσικής! | fthis.gr\nΠάολα: Αυτό είναι το νέο της επαγγελματικό βήμα εκτός μουσικής!\nΔευτέρα 18 Φεβρουαρίου 2019, 11:45\n- Τελευταία ενημέρωση: 18/02/2019, 11:56\nΈνα διαφορετικό επαγγελματικό βήμα έκανε η Πάολα, χωρίς να το γνωρίζει κανείς.\nΗ γνωστή τραγουδίστρια σύμφωνα με δημοσίευμα της εφημερίδας Espresso έφτιαξε μια ξενοδοχειακή μονάδα με πολυτελείς σουίτες πάνω στη θάλασσα, στο χωριό της, τη Συκιά Χαλκιδικής.\nΜάλιστα, όπως ανέφερε στην εφημερίδα άνθρωπος από το κοντινό της περιβάλλον έκανε αυτή την επιχειρηματική κίνηση κυρίως για να εξασφαλίσει ένα ασφαλές μέλλον και μια καλή προίκα στη κόρη της, Παολίνα Ζογγλοπίτη.\nΣε αυτό το επαγγελματικό της βήμα έχει όπως πάντα στο πλευρό της, τον πρώην σύζυγό της, και μάνατζέρ της, Φώτη Ζογγλοπίτη.\nΕπιθυμία της Πάολα είναι να δώσει δουλειά σε συγχωριανούς της και γι’ αυτό οι εργαζόμενοι στο ξενοδοχείο θα είναι κάτοικοι της περιοχής. Οι σουίτες θα λειτουργήσουν τη φετινή σεζόν, μετά το Πάσχα, και αυτό το διάστημα ετοιμάζονται και οι τελευταίες λεπτομέρειες.\nΠάολα: Η αμήχανη στιγμή που αποκάλεσε “κ. Χατζηνικολάου” τον Νίκο Ευαγγελάτο\nΠΑΟΛΑ ΠΡΩΗΝ ΣΥΖΥΓΟΣ


Η καύση των νεκρών και η διδασκαλία του Χριστιανισμού - Ιερός Ναός Αγίου Σώστη Νέας Σμύρνης\nΗ ΚΑΥΣΗ ΤΩΝ ΝΕΚΡΩΝ. Γεωργίου Μαντζαρίδη, καθηγητού επιτίμου Θεολογικής Θεσσαλονίκης.\nΗ καύση των νεκρών δεν προσβάλλει άμεσα το δόγμα αισθήματος της αναστάσεως. Προσβάλλει όμως το αίσθημα και το ήθος που καλλιεργεί το δόγμα αυτό. Παραμορφώνει την προοπτική και την προσδοκία της Εκκλησίας για τον άνθρωπο. ’Έτσι θίγεται και το δόγμα, γιατί αυτό είναι οργανικά ενωμένο με το ήθος και τη ζωή της Εκκλησίας. Στον ελληνικό μάλιστα χώρο, όπου η καύση των νεκρών ήταν γνωστή κατά την προχριστιανική περίοδο, καθιερώθηκε από την Εκκλησία και διατηρήθηκε στη συνέχεια ως αυτονόητη η ταφή, που ήδη από τον Απόστολο Παύλο παραλληλίζεται με τη σπορά του κόκκου του σιταριού και συνδέεται με την προσδοκία της καινούργιας ζωής (8) . Όταν σβήνει η προσδοκία αυτή, χάνει και η ταφή τη συμβολική διάστασή της.\nΣτην Ιουστινιάνεια κωδικοποίηση υπάρχει το ακόλουθο παράδειγμα. Ένας Ρωμαίος πολίτης κατέστησε κάποιον κληρονόμο του με την προϋπόθεση να ρίξει το λείψανό του στη θάλασσα. Ο κληρονόμος αρνήθηκε να το ρίξει στη θάλασσα και το ενταφίασε. Τότε εγέρθηκε θέμα διεκδικήσεως της κληρονομιάς με το αιτιολογικό ότι ο αποδέκτης δεν τήρησε τη διαθήκη, όσον αφόρα το λείψανο του διαθέτου. Το δικαστήριο θεώρησε την πράξη της απόρριψης στη θάλασσα ως ανήθικη και τη μη συμμόρφωση του κληρονόμου ως επαινετή ενέργεια, που συνάδει με τα χρηστά ήθη(9).\n(Χριστιανική Ηθική τόμος Β, εκδ. Πουρναρά, δελ. 661-666)


Bodega Alvaro, Tacoronte - Κριτικές εστιατορίων - TripAdvisor\nΑναζήτηση Ευρώπη›Ισπανία›Κανάριοι Νήσοι›Τενερίφη›Tacoronte›Εστιατόρια σε Tacoronte›Bodega Alvaro\nΝο 22 από 46 στην κατηγορία Εστιατόρια για: Tacoronte €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Carretera Agua Garcia 4, 38350 Tacoronte, Τενερίφη, Ισπανία Ιστότοπος + Προσθήκη ωρών Βελτίωση αυτής της καταχώρισης\nTacoronte, Τενερίφη El Adelantado\nTacoronte, Τενερίφη Όλα τα ξενοδοχεία σε: Tacoronte\nΑπαλοιφή όλων Bodega Alvaro: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Bodega Alvaro: Οι ταξιδιώτες που ενδιαφέρθηκαν γι' αυτό το μέρος είδαν επίσης\nTacoronte, Τενερίφη Restaurante la Alhondiga\nTacoronte, Τενερίφη Guachinche El Patio\nTacoronte, Τενερίφη Restaurante La Taurina\nTacoronte, Τενερίφη Tacoronte: Όλα τα εστιατόρια (52)\nBodega Alvaro: Έχετε πάει; Μοιραστείτε τις εμπειρίες σας! Γράψτε μια κριτική\nCarretera Agua Garcia 4, 38350 Tacoronte, Τενερίφη, Ισπανία Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Bodega Alvaro) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Bodega Alvaro Κοντινά αξιοθέατα με τη μεγαλύτερη βαθμολογία 278 Κριτικές Casa Del Vino La Baranda\n17 Κριτικές Mercadillo de Agricultor\n304 Κριτικές One Day In Tenerife\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 107 Κριτικές Rincon de Tenorio\n14 Κριτικές Guachinche El Patio\n28 Κριτικές Restaurante La Taurina


Σήμερα ήταν (ήταν; ακόμα είναι...) μια βαρετή μέρα στη δουλειά...Δύο πράγματα είχα να κάνω και ακόμα να τα κάνω...Όταν δεν έχω 134 πράγματα να κάνω ταυτόχρονα αποδιοργανώνομαι...\nΔιαπιστώνω ότι τα κείμενά μου στο blog είναι βαρετά. Διαβάζω μερικά από τα πρώτα και τα χαίρομαι. Τι στέγνωμα είναι αυτό...\nΤώρα που είπα στέγνωμα, γαμ* την Αγγλία μου μέσα που τα ρούχα για να στεγνώσουν κάνουν μια βδομάδα. Έχω στεγνωτήριο, αλλά δεν το χρησιμοποιώ. Μου θυμίζει φούρνο μικροκυμάτων για ρούχα, άσε που δεν τα στεγνώνει και καλά.\nΠήγα για καφέ με μια Ελληνίδα συνάδελφο και κουτσομπολέψαμε. Το κουτσομπολιό είναι τελικά αγχολυτικό.\nΗ καλή μου λείπει σήμερα. Home alone. Πάλι με γιαούρτι θα τη βγάλω...Μην βιάζεστε να κρίνετε! Μαγειρεύω και μάλιστα καλά. Έκανα τις προάλλες μια πάστα, να γλύφετε και τους δαχτύλους των ποδιών σας. Η σπεσιαλιτέ μου είναι η αλμυρή κολοκυθόπιτα και τα κεφτεδάκια. Και τα γεμιστά τα πετυχαίνω, αν είμαι στα επάνω μου...\nΒαριέμαι τα μουσεία. Σκυλοβαρεμάρα του θανατά όμως. Τότε θα μου πείτε...πώς και...; Ε, έχω αυτό το μικρόβιο, να κυνηγώ ό,τι δεν έχω και να βουτώ όπου δεν πατώ (ψέμματα, τη θάλασσα τη φοβάμαι, δεν πάω στα βαθιά).\nΒγήκαν 5 τα παραπάνω; 5 πράγματα που δεν ξέρετε για μένα :-) ...ύστερα από πρόσκληση του Αερικού, του antikeimena, της Κατερίνας και της Νεράιδας.\nΠρέπει να ήμουν ο τελευταίος blogger που είχε μείνει να παίξει σ'αυτό το παιχνίδι, γιατί βλέπω ότι όλοι όσους ξέρω έχουν ήδη συμμετάσχει ή τους έχουν ήδη καλέσει, οπότε δεν έχω πού να δώσω πάσα...Μήπως να βάλω γκολ τότε;!\nτάδε έφη museologist @ 7:11 μ.μ. 6 comments\nAt Πέμπτη, Μαρτίου 01, 2007 9:46:00 μ.μ., αερικό said...\nοταν εγω εχω να κανω 10 πραγματα ταυτοχονα με πιανει πανικος! :-))\nAt Παρασκευή, Μαρτίου 02, 2007 4:47:00 μ.μ., antikeimena said...\nΕπιτέλους!!! Κι έχουμε στηθεί στην κερκίδα εδώ και μέρες περιμένοντας...\nΆκρως εξομολογητική διάθεση. Αυτό για τα μουσεία βέβαια αδυνατώ να το πιστέψω (εκτός αν αποτελεί υπαινιγμό για το πως θα έπρεπε να είναι ώστε να τα απεχθανόμαστε όλοι μας λιγότερο).\nΓια τις δύσκολες μέρες, προτείνω να στραφείς στη συγγραφή ποστ με μαγειρικές συνταγές (σου έχω δεσμεύσει το www.kolokythopita.blogspot.com)\nAt Παρασκευή, Μαρτίου 02, 2007 4:48:00 μ.μ., antikeimena said...\nAt Σάββατο, Μαρτίου 03, 2007 10:10:00 π.μ., almaro said...\nΟι καλύτερες παρέες δεν είναι οι μεγαλύτερες. Επίσης το να βρίσκω εγώ κάποιους άλλους για να περάσω το μήνυμα μου θυμίζει εκείνα τα μυστηριώδη powerpoints που πρέπει να στείλεις σε άλλους 15 γιατί αν δεν το κάνεις, θανατικό θα πέσει και πανούκλα σε οικογένεια και φίλους σου!\nΠάντως, όσον αφορά τις εξομολογήσεις σου και τον πλούσιο εσωτερικό σου κόσμο, ..εγώ θα σταθώ στην κολοκυθόπιτα. Επικροτώ κι επαυξάνω σε ό,τι είπε ο αγαπητός Antikeimena.\nAα, έγραψα κι εγώ 5 στοιχεία Almaro. Προβληματικό layout, αλλά κείμενο πιστό στο προφίλ μου.\nAt Σάββατο, Μαρτίου 03, 2007 12:17:00 μ.μ., museologist said...\nΑερικό, και μένα με πιάνει, αλλά μόνο έτσι I get things done...\nAntikeimena, τις δύσκολες μέρες μαγειρεύω ακατάπαυστα. Μαγειρεύω ό,τι έχω και δεν έχω στο ψυγείο, στην κατάψυξη και στα ντουλάπία...και μετά είμαι τόσο κουρασμένος που δεν τρώω τίποτα...Το kolokythopita.blogspot.com ακούγεται καλύτερα ως ομαδική προσπάθεια...;\nΚεφαλιά ψαράκι... :-)\nAlmaro, βλέπω η κολοκυθόπιτα έχει πέραση...δηλαδή πού να βάλω και τη συνταγή! :-) Ώστε εσύ είσα που σπας την αλυσίδα των e-mails!\nAt Δευτέρα, Μαρτίου 05, 2007 2:51:00 π.μ., Neraida said...\nΧο-χο! Μέσα και η Νεράιδα στα μαγειρέματα! Τα φαγητά μου είναι νεραϊδένια! χι-χι! Απολογούμαι για την αλλαγή ονόματος και την προσωρινή σίγηση του blog, αλλά έχει να κάνει με ανθρώπους που θέλησαν να κάνουν πολλά και όχι καλά. Αλλά δεν θα τους περάσει! Έχω ραβδάκι εγώ και θα επανέλθω δριμύτερη! Μου άρεσαν τα όσα έγραψες!\nΜουσειακή Πολιτική - Η Τάξη\nΜουσειακή Πολιτική - Η χάραξη\nΌταν κοιτάω από ψηλά...\nΚολλιέ αλυσοδεμένου δέντρου\nΕπιφανειακή έρευνα αρχαιολογικού χώρου πόλης\nΗ τέχνη, ο γάϊδαρος και τα κινητά\nΙστορίες μουσείου 1α


Ο Καλογρίτσας και οι απλήρωτοι εργαζόμενοί του! – Ergasianews.gr\nΟ Καλογρίτσας και οι απλήρωτοι εργαζόμενοί του!\nΑπλήρωτοι εδώ και μήνες είναι οι εργαζόμενοι σε εργοτάξια της εταιρείας ΤΟΞΟΤΗΣ του Χρήστου Καλογρίτσα, ενώ όπως αποκάλυψε ρεπορτάζ του Αlpha την ίδια μέρα που ο Ιωάννης-Βλαδίμηρος Καλογρίτσας προσέφερε εκατομμύρια στη δημοπρασία των τηλεοπτικών αδειών, σφραγιζόταν ακάλυπτη επιταγή προς μηχανικό της εταιρείας ύψους 4.650 ευρώ!\nΣτο ρεπορτάζ του Alpha αποκαλύφθηκε ότι έργα που έχει αναλάβει η κατασκευαστική του εταιρεία δεν προχωρούν, αφού οι εργαζόμενοι απεργούν καθώς παραμένουν απλήρωτοι από δύο έως και πέντε μήνες. Χαρακτηριστική, όμως, είναι η καταγγελία μηχανικού της εταιρείας, που είχε λάβει από το λογιστήριό της στις 31 Αυγούστου, επιταγή 4.650 ευρώ για αμοιβές των μηνών Μαρτίου- Απριλίου- Μαϊου. Όταν πήγε να εισπράξει την επιταγή από την τράπεζα του είπαν ότι δεν είχε αντίκρυσμα, ήταν ακάλυπτη και ως τέτοια σφραγίσθηκε στις 2 Σεπτεμβρίου. Η επιταγή δεν έχει ακόμη καλυφθεί, όπως κατήγγειλε ο μηχανικός.\nΕπίσης, σύμφωνα πάντα με το ίδιο ρεπορτάζ, οι εργαζόμενοι της ΤΟΞΟΤΗΣ στο εργοτάξιο της Κορίνθου αποφάσισαν να παρατείνουν τις απεργιακές τους κινητοποιήσεις καθώς παραμένουν απλήρωτοι εδώ και δύο μήνες. Μάλιστα, ορισμένοι έσπευσαν να πάρουν και τα εργαλεία τους από το εργοτάξιο, φοβούμενοι τα χειρότερα. Σε απεργιακές κινητοποιήσεις όμως, είναι και οι 120 εργαζόμενοι στο εργοτάξιο του Βοτανικού, καθώς όπως καταγγέλλουν τους οφείλονται δεδουλευμένα 2- 5 μηνών, ανάλογα με την ειδικότητα.\nΠροηγούμενο 3041 νέες προσλήψεις!!! Όλα τα ονόματα ΕΔΩ\nΕπόμενο Όλο και πλησιάζει το 4ο μνημόνιο.....\nΠότε και πως μπορεί να γίνει, σύμφωνα με το νόμο, υποχρεωτικός ο εμβολιασμός σε ομάδες …


Υποψήφιος στον Δήμο Μυτιλήνης, μόνιμος κάτοικος στα Γιάννενα! - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Αυτοδιοικητικές Εκλογές / Υποψήφιος στον Δήμο Μυτιλήνης, μόνιμος κάτοικος στα Γιάννενα!\nΥποψήφιος στον Δήμο Μυτιλήνης, μόνιμος κάτοικος στα Γιάννενα!\n4/02/2019 03:17:00 μ.μ. Αυτοδιοικητικές Εκλογές\nΕλέω Κλεισθένη, όπου θα ζήσουμε όπως όλα δείχνουν καταστάσεις απείρου κάλλους, μπορούν να συμβούν τα πιο παράξενα πράγματα αλλά όχι και αυτό που πέρασε στα ψιλά από την παρουσίαση των υποψηφίων της Εριφύλλης Χιωτέλλη.\nΟ συνδυασμός της λοιπόν ανακοίνωσε την υποψηφιότητα του Δημήτρη Κόρακα, χημικού, ο οποίος εργάζεται στην Δευτεροβάθμια Εκπαίδευση και ο οποίος έχει δεξιές καταβολές, καθώς σύμφωνα με το βιογραφικό του ξεκίνησε από την ΔΑΠ.\nΜέχρι εδώ θα πει κανείς πως δεν υπάρχει τίποτα το «περίεργο» αφού ένας «δεξιός» μπορεί να μετακομίσει στην «αριστερά» και το αντίθετο. Ωστόσο το παράξενο στην όλη υπόθεση είναι πως ο κ. Κόρακας είναι υποψήφιος στον Δήμο Μυτιλήνης, αλλά κατοικεί μόνιμα στα Γιάννενα.\nΜπορεί η καταγωγή του και συγγενείς του να βρίσκονται στο νησί, ωστόσο εκείνος μένει και εργάζεται στην Ήπειρο και αυτό προκαλεί ερωτηματικά για το πώς μπορεί ένας υποψήφιος ο οποίος διεκδικεί την ψήφο του Λεσβιακού λαού να κατοικεί μακριά από τον τόπο του.\nΔεν γνωρίζουμε βέβαια σε περίπτωση εκλογής του αν θα τα παρατήσει όλα και θα έρθει για μόνιμη εγκατάσταση στην Μυτιλήνη, ή αν θα έρχεται μόνο για να συμμετέχει στα δημοτικά συμβούλια.\nΌπως και να χει, θα ήταν φρόνιμο να μας εξηγήσει η κα. Χιωτέλλη πως αντιλαμβάνεται την Τοπική Αυτοδιοίκηση και τον Κλεισθένη που έφερε το κόμμα της στα πράγματα, αν και η κίνηση της αυτή να κατεβάζει υποψηφίους που μένουν μόνιμα σε άλλες πόλεις δείχνει ασέβεια προς τους ψηφοφόρους και σίγουρα υποτιμά την νοημοσύνη τους.


Ελληνική Αφύπνιση: 1 Νοε 2010\nΕτοίμαζαν τετραπλή τρομοκρατική επίθεση σε πρεσβείες - Δυο συλλήψεις - Και οι 2 καταζητούμενοι για συμμετοχή στους Πυρήνες της Φωτιάς\nΟΙ ΦΩΤΟΓΡΑΦΙΕΣ ΤΩΝ ΔΥΟ ΑΚΡΟΑΡΙΣΤΕΡΩΝ ΤΡΟΜΟΚΡΑΤΩΝ.\nπαράκληση προς τους πολίτες όποιος γνωρίζει οτιδήποτε στοιχείο να επικοινωνήσει με τα τηλέφωνα της Αντιτρομοκρατικής Υπηρεσίας, 1014, 1964 και 170. Στην ανακοίνωση του Αρχηγείου επισημαίνεται ότι εξασφαλίζονται η ανωνυμία και το απόρρητο της επικοινωνίας.\nΑΜΕΣΗ ΣΧΕΣΗ ΤΡΟΜΟΚΡΑΤΙΑΣ ΚΑΙ (ακρο)ΑΡΙΣΤΕΡΑΣ\n- Εξουδετερώθηκαν τρείς φάκελοι με εκρηκτικά - O 4ος εξερράγη στα χέρια υπαλλήλου εταιρείας ταχυμεταφορών\n- Οι 2 συλληφθέντες 22 και 24 ετών ήταν οπλισμένοι είχαν πάνω τους περούκες και φορούσαν αλεξίσφαιρα\n- Στόχοι τους οι πρεσβείες του Μεξικού, της Ολλανδίας, του Βελγίου και ο Σαρκοζί!\n- Τι δηλώνει αυτόπτης μάρτυρας στο Newsit λίγα λεπτά μετά τις συλλήψεις των 2 ανδρών\nΛίγες ημέρες πριν από τις εκλογές και εδώ και λίγες ώρες αποκαλύπτεται ένα σχέδιο τετραπλής τρομοκρατικής επίθεσης.\nΟι δυο συλληφθέντες, 22 και 24 χρονών, είχαν επάνω τους ένα δέμα με δύο αυτοσχέδιους εκρηκτικούς μηχανισμούς, δύο τσαντάκια μέσης τα οποία περιείχαν, το πρώτο, ένα πιστόλι GLOCK με τρεις γεμιστήρες, το δεύτερο, ένα πιστόλι GLOCK με δύο γεμιστήρες. Επιπλέον ο ένας από τους συλληφθέντες φορούσε περούκα, ένα καπέλο τύπου τζόκευ, καθώς και αλεξίσφαιρο γιλέκο.\nΣύμφωνα με την αστυνομία, η σύλληψή τους, έγινε μετά την έκρηξη αυτοσχέδιου εκρηκτικού μηχανισμού στα χέρια υπαλλήλου εταιρείας ταχυμεταφορών, στις 11.47, στην οδό Αστυδάμαντος 71, στο Παγκράτι. Παραλήπτης ήταν η πρεσβεία του Μεξικού. Η υπάλληλος τραυματίσθηκε ελαφρά στα δάχτυλα.\nΜέχρι να φτάσουν στην σύλληψη των δραστών οι αστυνομικοί ακολουθούσαν βήμα - βήμα την πορεία των δεμάτων και τα εξουδετέρωναν με αποτέλεσμα η περιοχη του Παγκρατίου να γίνει απαγορευμένη ζώνη!\nΑμέσως μετά την σύλληψή τους με βάση απόδειξη παράδοσης που βρέθηκε επάνω τους, εντοπίσθηκε, σε ταχυμεταφορική εταιρεία στην οδό Σπ. Μερκούρη 62-64 στο Παγκράτι, άλλο ένα δέμα με αυτοσχέδιο εκρηκτικό μηχανισμό. Το δέμα έφερε ως παραλήπτη την Πρεσβεία της Ολλανδίας στην Ελλάδα. Ο μηχανισμός αυτός εξουδετερώθηκε με ελεγχόμενη έκρηξη από τους Πυροτεχνουργούς της Αστυνομίας.\nΟι δύο εκρηκτικοί μηχανισμοί που βρέθηκαν στην κατοχή τους είχαν ως παραλήπτες, την Πρεσβεία του Βελγίου στην Ελλάδα καθώς και τον Πρόεδρο της Γαλλικής Δημοκρατίας, και εξουδετερώθηκαν επίσης με ελεγχόμενη έκρηξη.\n'Ετσι λίγα λεπτά αργότερα αστυνομικοί της Ομάδας ΔΙΑΣ περνούσαν χειροπέδες στους δυο άνδρες.\nΑποκλεισμένη η οδός Σπ. Μερκούρη ΦΩΤΟ NEWSIT\nΗ έκρηξη στην πρώτη εταιρεία ταχυμεταφορών\n'Ολα έγιναν μέσα σε δευτερόλεπτα. Στις 11.40 ο 22χρονος μπήκε στην εταιρεία προκειμένου να παραδώσει έναν φάκελο για αποστολή στην συμβολή των οδών Ευφρονίου και Αστυδάμαντος στο Παγκράτι.\nΟ συλληφθείς, απλά άφησε τον φάκελο στον πάγκο και πριν προλάβει η κοπέλα να του δώσει απόδειξη παραλαβής εκείνος έφυγε βιαστικά. Η κοπέλα τότε πήρε τον φάκελο στα χέρια της και κατάλαβε οτι κάτι ύποπτο συμβαίνει γιατί ήταν έντονη η μυρωδιά της πυρίτιδας.\nΤο πέταξε από τα χέρια της και τότε έγινε η έκρηξη. Σύμφωνα με πληροφορίες ο 22χρονος δράστης είχε περάσει από την ίδια εταιρεία και την περασμένη Τετάρτη ζητώντας πληροφορίες για το πως μπορεί κανείς να στείλει δέματα.\nΑναρτήθηκε από Alexandros στις 5:08 μ.μ. 0 σχόλια\nΕτικέτες ακροαριστεροι, αριστεροι ανθελληνες, δολοφονοι, ζωα, πυρηνες φωτιας\nΕΝΟΧΟΣ ΕΣΧΑΤΗΣ ΠΡΟΔΟΣΙΑΣ Ο ΓΙΩΡΓΑΚΗΣ:ΑΡΝΗΘΗΚΕ ΝΑ ΔΕΧΘΕΙ ΒΟΗΘΕΙΑ ΑΠΟ ΤΗ ΡΩΣΙΑ ΠΟΥ ΜΑΣ ΔΑΝΕΙΖΕ ΜΕ ΧΑΜΗΛΟ ΕΠΙΤΟΚΙΟ,ΠΡΟΚΕΙΜΕΝΟΥ ΝΑ ΠΑΜΕ ΣΤΟ ΔΝΤ ....\n... ΤΩΝ ΑΜΕΡΙΚΑΝΟΕΒΡΑΙΩΝ ΦΙΛΩΝ ΤΟΥ!\nΔΥΣΤΥΧΩΣ,ΕΞΑΙΤΙΑΣ ΤΟΥ ΑΜΕΡΙΚΑΝΟΘΡΕΜΜΕΝΟΥ ΤΖΕΦΡΥ,ΧΑΣΑΜΕ ΤΙΣ ΣΗΜΑΝΤΙΚΕΣ ΓΕΦΥΡΕΣ ΠΟΥ ΕΙΧΕ ΚΑΤΑΦΕΡΕΙ ΝΑ ΧΤΙΣΕΙ Ο ΚΑΡΑΜΑΝΛΗΣ ΜΕ ΤΟΥΣ ΡΩΣΟΥΣ!\nΑΠΟΜΟΝΩΘΗΚΑΜΕ ΔΙΕΘΝΩΣ ΣΤΑ ΤΟΚΟΓΛΥΦΙΚΑ ΓΕΡΑΚΙΑ,ΕΠΕΙΔΗ ΕΤΣΙ ΘΕΛΟΥΝ ΟΙ ΠΑΤΡΩΝΕΣ ΤΟΥ ΓΙΩΡΓΑΚΗ!\nΑΛΗΘΕΙΑ,ΠΟΥ ΕΙΝΑΙ ΤΩΡΑ ΟΛΟΙ ΑΥΤΟΙ ("ΠΑΤΡΙΩΤΕΣ" ΚΑΙ ΜΗ) ΠΟΥ ΔΙΕΨΕΥΔΑΝ ΠΩΣ ΟΙ ΡΩΣΟΙ ΗΘΕΛΑΝ ΝΑ ΜΑΣ ΔΑΝΕΙΣΟΥΝ ΚΙ ΕΜΕΙΣ ΑΡΝΗΘΗΚΑΜΕ;\nΜΗΠΩΣ ΗΤΑΝ ΠΡΟΣΧΕΔΙΑΣΜΕΝΟ ΕΞΑΡΧΗΣ ΝΑ ΠΑΜΕ ΣΤΟ ΔΝΤ;\nΚΑΙ ΚΑΛΑ ΟΙ ΠΡΟΔΟΤΕΣ ΠΑΣΟΚΟΙ!ΓΝΩΣΤΟΙ ΕΙΝΑΙ ΓΙΑ ΤΟΝ ΑΝΘΕΛΛΗΝΙΣΜΟ ΤΟΥΣ,ΧΡΟΝΙΑ ΤΩΡΑ!\nΚΑΠΟΙΟΙ ΑΛΛΟΙ ΠΟΥ...ΜΑΧΟΝΤΑΙ ΥΠΕΡ ΠΑΤΡΙΔΟΣ,ΔΕΝ ΤΑ ΒΛΕΠΟΥΝ ΑΥΤΑ;\nΔΥΟ ΠΡΑΓΜΑΤΑ ΜΠΟΡΕΙ ΝΑ ΣΥΜΒΑΙΝΟΥΝ:ΕΙΤΕ ΕΙΝΑΙ ΒΛΑΚΕΣ ΕΙΤΕ ΣΥΝΕΙΔΗΤΟΙ ΠΡΟΔΟΤΕΣ!\nΤΟ ΙΔΙΟ ΒΕΒΑΙΑ ΙΣΧΥΕΙ ΚΑΙ ΓΙΑ ΤΟΝ ΓΙΩΡΓΑΚΗ:Η ΕΠΙΛΟΓΗ,ΔΙΚΗ ΣΑΣ!\nΠΙΣΤΕΥΟΥΜΕ ΠΑΝΤΩΣ,ΟΤΙ Η ΒΛΑΚΕΙΑ ΕΧΕΙ ΚΑΙ ΤΑ ΟΡΙΑ ΤΗΣ!\nΗ ΠΡΟΔΟΣΙΑ ΟΜΩΣ,ΟΧΙ!\nΕτοίμαζαν τετραπλή τρομοκρατική επίθεση σε πρεσβεί...\nΕΝΟΧΟΣ ΕΣΧΑΤΗΣ ΠΡΟΔΟΣΙΑΣ Ο ΓΙΩΡΓΑΚΗΣ:ΑΡΝΗΘΗΚΕ ΝΑ Δ...


Ελληνικά και ξένα Podcast που ακούω - tsevdos.com\nΗ λίστα με τα ελληνικά και ξένα podcast που ακούω. Τα αγγλικά είναι ειδικής θεματολογίας (web design και development related) παρολαυτά όποιος ενδιαφέρεται ας τους ρίξει μια ματιά...\nvrypan|net|radio: To podcast του έλληνα podfather! Ο Παναγιώτης Βρυώνης πάντα έχει κάτι ενδιαφέρον να πει...\nWeekendgeeks: Που εδώ και καιρό είναι στην ουσία Weekend-geek (αν και κάτι πάει να γίνει τώρα τελευταία με την loli). Ο Πάρις Αποστολόπουλος σχολιάζει την τεχνολογία με τον δικό του τρόπο.\nmetablogging: Από τα (σχετικά) καινούργια και αγαπημένα μου podcast, κυρίως επειδή δίνει έμφαση σε internet νέα και τεχνολογίες. Τα συγχαρητήρια μου.\nvtsib Pods: Η πρώτη προσπάθεια του πολύ καλού μου φίλου Βαγγέλη Τσιμπινού είναι στον αέρα (στο internet για την ακρίβεια)! Του εύχομαι καλή συνέχεια 😉 .\nΝυστέρι Podcast: Ο Σπύρος “Flareman” Σμπαρούνης από το Νυστέρι κάνει το επαγγελματικότερο ελληνικό podcast που έχω ακούσει, ενώ άξιο αναφοράς είναι και οι ιατρικές συμβουλές που δίνει στο τέλος του κάθε επεισοδίου! Δηλώνω και επίσημα οπαδός του "νυστεριού"!\nBoagworld: Το podcast για όσους "σχεδιάζουν (design), κατασκευάζουν (developing) και διαχειρίζονται (and running) web sites"! O Paul Boag σχολιάζει κάθε εβδομάδα τα νέα γύρω από το internet και προσφέρει χρήσιμες συμβουλές σε όσους βρίσκονται στον χώρο του web design και development γενικότερα.\n.net magazine podcast: Το επίσημο podcast του αγγλικού περιοδικού .net. Και σε αυτό το podcast παρουσιαστής είναι ο Paul Boag, ωστόσο έχει πάντα καλεσμένους κορυφαίους developers και designers οι οποίοι σχολιάζουν τα γεγονότα και προσφέρουν απλόχερα συμβουλές και τεχνικές που χρησιμοποιούν!\nWeb Axe: Το πρακτικό web accessibility podcast, που δίνει έμφαση και συμβουλές στο πως να κάνουμε το internet και τα site μας πιο accessible.


Βικτόρια Χίσλοπ Ελλάδα: Το μεγάλο "ευχαριστώ" | Alphafreepress.gr\nalphafreepress.gr / ΠΟΛΙΤΙΣΜΟΣ / Βικτόρια Χίσλοπ Ελλάδα: Το μεγάλο “ευχαριστώ”\nΒικτόρια Χίσλοπ Ελλάδα: Ευχαριστεί όλους τους φίλους της σε Ελλάδα και Κρήτη.\nΒικτόρια Χίσλοπ Ελλάδα: Τον ενθουσιασμό της εξέφρασε με μια επιστολή που απευθύνει προς τους συμπατριώτες της πλέον Έλληνες η Βικτόρια Χίσλοπ. Γράφει η δημοφιλής συγγραφέας: “Είμαι πολύ ενθουσιασμένη που η Πρόεδρος της Ελληνικής Δημοκρατίας με τίμησε με την ελληνική ιθαγένεια. Ήταν μια υπέροχη έκπληξη και σπουδαία τιμή. Θα ήθελα να ευχαριστήσω όλους μου τους φίλους στην Ελλάδα και ειδικά στην Κρήτη για όλα όσα έκαναν και τα οποία οδήγησαν σ’ αυτή την ευτυχισμένη και σημαντική στιγμή της ζωής μου. Επιβεβαιώνεται η πολύ ιδιαίτερη σχέση και αγάπη που έχω γι’ αυτή τη χώρα.\nΤο να με καλωσορίσουν και να με αποδεχτούν – επίσημα – ως Ελληνίδα ήταν ένα όνειρο για μένα. Και έφτασε η στιγμή που έγινε πραγματικότητα. Τους πιο θερμούς χαιρετισμούς μου.” Βικτόρια Χίσλοπ.\nΒικτόρια Χίσλοπ: Μια Βρετανίδα με την καρδιά της στην Ελλάδα\nΗ Βικτόρια Χίσλοπ πολιτογραφήθηκε Εληνίδα πριν λίγες ημέρες. Η συγγραφέας, έγινε ιδιαίτερα γνωστή στη χώρα μας από το βιβλίο της “Το Νησί”. Έλαβε τιμητικά την ελληνική ιθαγένεια για την παγκόσμια προβολή του μνημείου της Σπιναλόγκας και την ανάδειξη της σύγχρονης ελληνικής ιστορίας και πολιτισμού. Η τιμητική πολιτογράφηση της Βικτόρια Χίσλοπ έγινε με προεδρικό διάταγμα που δημοσιεύτηκε στην Εφημερίδα της Κυβερνήσεως.\n“Πολιτογραφούμε τιμητικώς ως Ελληνίδα πολίτη την αλλοδαπή ΧΙΣΛΟΠ ΒΙΚΤΟΡΙΑ του ΤΖΟΝ ΕΒΕΡΑΡΝΤ, γεννηθείσα την 8-6-1959 στο Μπρόμλεϊ του Ηνωμένου Βασιλείου”, αναφέρει το διάταγμα της Προέδρου της Δημοκρατίας, Κατερίνας Σακελλαροπούλου.\nΓια την απόφαση λαμβάνεται υπόψη η “παγκόσμια προβολή του μνημείου της Σπιναλόγκας” μέσα από το έργο της Χίσλοπ, καθώς και η “ανάδειξη της σύγχρονης ελληνικής ιστορίας και πολιτισμού”, όπως σημειώνεται χαρακτηριστικά.\nΒικτόρια Χίσλοπ: Τι είπε πρόσφατα στον ΣΚΑΙ για το τηλεφώνημα του Κυριάκου Μητσοτάκη\nΒΙΚΤΟΡΙΑ ΧΙΣΛΟΠ ΕΛΛΑΔΑ\nΒΙΚΤΟΡΙΑ ΧΙΣΛΟΠ ΕΛΛΗΝΙΔΑ\nΒΙΚΤΟΡΙΑ ΧΙΣΛΟΠ ΜΗΤΣΟΤΑΚΗΣ\nLive: Οι Βρετανοί αποχαιρετούν τον πρίγκιπα Φίλιππο - Ξεκίνησε η τελετή\n17.04.2021 | 17:36


Τσίπρας: «H NΔ του Καραμανλή και η σημερινή ΝΔ είναι ένα κόμμα με μεγάλες διαφορές» | Star.gr\nΤσίπρας: «H NΔ του Καραμανλή και η σημερινή ΝΔ είναι ένα κόμμα με μεγάλες διαφορές»\nΤι είπε για τον πρώην Πρωθυπουργό και για τον νυν Πρόεδρο\n«Ο κ. Καραμανλής ήταν πρωθυπουργός σε μία άλλη περίοδο και έχει κριθεί για το πώς διαχειρίστηκε τις καλές εποχές, σε μια περίοδο που η χώρα είχε μπροστά της ολυμπιακούς και είχε φτάσει σε σημαντικό πεδίο ανάπτυξης και ευημερίας. Η ΝΔ του τότε και του τώρα έχει μεγάλες διαφορές» απάντησε ο Αλέξης Τσίπρας σε σχετική ερώτηση για τον Κώστα Καραμανλή.\nΟ ίδιος επιτέθηκε στον πρόεδρο της ΝΔ λέγοντας ότι έχασε την ευκαιρία να αποδείξει ότι θέλει να φέρει νέο ήθος στην πολιτική ζωή του τόπου.\nΚατά τον κ. Τσίπρα, ο κ. Μητσοτάκης αντιπροσωπεύει ό,τι ακριβώς σηματοδοτεί η συνέχεια ενός παλιού πολιτικού συστήματος, ό,τι πιο παλιό. Όπως ανέφερε, ο αρχηγός της αξιωματικής αντιπολίτευσης, είναι εκφραστής ενός διαπλεκόμενου πολιτικού συστήματος.\n«Τότε είχε στρατηγική του μεσαίου χώρου και αργότερα υιοθέτηση τον Γεωργιάδη και τον Βορίδη. Και βγαίνει ο Σόιμπλε και κατηγορεί τη Σύνοδο και βγαίνει ο κ. Γεωργιάδης και λέει άπαιχτος. Ο κ. Μητσοτάκης δυστυχώς με τη στάση του αποδεικνύει ότι αυτό που είναι, είναι η συνέχεια ενός παλιού συστήματος. Υπερασπιστής ενός πολιτικού συστήματος που ήταν διαπλεκόμενο. Μπορούμε να βρούμε κοινούς τόπους αλλά σε ό,τι αφορά τη στάση από την πρώτη στιγμή που ανέλαβε αποδεικνύει ότι είναι εκφραστής του συστήματος που ο λαός καταδίκασε» είπε χαρακτηριστικά.


ΑΕΚ: Αναμονή για Ολιβέιρα ενόψει Άρη, ενοχλήσεις ο Μπακάκης - PRESSARIS\nΟ Νέλσον Ολιβέιρα προπονήθηκε συντηρητικά την Τετάρτη, αλλά από σήμερα αναμένεται να δοκιμάσει να μπει σε κανονικό πρόγραμμα ενόψει του αγώνα Κυπέλλου με τον Άρη. Ενόχληση στον δικέφαλο, αλλά όχι κάτι ανησυχητικό για Μπακάκη.\nΗ ΑΕΚ ξεκίνησε την προετοιμασία της για το κυριακάτικο ματς που ακολουθεί με αντίπαλο τον Πανιώνιο στη Νέα Σμύρνη, αλλά και τον αγώνα με τον Άρη. Όπως είναι λογικό τα βλέμματα επικεντρώθηκαν στον Νέλσον Ολιβέιρα, λόγω των ενοχλήσεων που έχει στους κοιλιακούς – προσαγωγούς και χρειάζεται αρκετή προσοχή.\nΤα νέα για τον Πορτογάλο φορ δείχνουν να είναι καλύτερα καθώς μπορεί να ακολούθησε συντηρητικό πρόγραμμα την Τετάρτη στα Σπάτα, ωστόσο σήμερα αναμένεται να δοκιμάσει να μπει σε κανονικό ρυθμό προπόνησης.\nΣυντηρητικά προπονήθηκε και ο Μιχάλης Μπακάκης, ο οποίος ένιωσε μια ενόχληση στον αριστερό δικέφαλο, ωστόσο δεν δείχνει κάτι ανησυχητικό. Και αυτός λογικά θα καταφέρει να μπει σε κανονικό πρόγραμμα, στο οποίο επέστρεψε ο Μάρκο Λιβάια, ο οποίος απουσίαζε χθες λόγω ίωσης.


Χωρίς νίκη από την εποχή του Ριβάλντο και του Σαβιόλα - notia.gr\nΧωρίς νίκη από την εποχή του Ριβάλντο και του Σαβιόλα\nΗ Μπαρτσελόνα υποδέχεται Αθλέτικ Μπιλμπάο στο «Καμπ Νου», χωρίς κόσμο φυσικά. Δεν ήταν καλή, ειδικά στο β’ ημίχρονο, στη Σεβίλλη (διαψεύδοντας τις πάμε στοίχημα προβλέψεις), όχι μόνο πέταξε βαθμούς (0-0), όχι μόνο δεν σκόραρε αλλά πλέον ισοβαθμεί στην κορυφή με τη Ρεάλ υστερώντας στη μεταξύ τους ισοβαθμία (0-0 στη Βαρκελώνη, 2-0 στη Μαδρίτη) αλλά, χειρότερο από όλα, έχασε για καιρό τον Ντε Γιονγκ που είναι κομβικός στο κέντρο. Επίσης εκτός Σέρχι Ρομπέρο και Ντεμπελέ. Στο «Καμπ Νόου» έχει 14-1-0 φέτος με 47 γκολ ενεργητικό και σε 11/14 νικούσε από το ημίχρονο.\nΗ Αθλέτικ (σ.σ. ιδρυμένος από Αγγλους ο βάσκικος σύλλογος, εξ ου και «Αθλέτικ» και όχι «Ατλέτικ» ή «Ατλέτικο») με τακουνάκι του στόπερ Ινιγο Μαρτίνεθ από το 6ο λεπτό υπέταξε με 1-0 την Μπέτις, η οποία είχε χαμένο πέναλτι στο 86’ αλλά οι Βάσκοι είχαν και δύο δοκάρια. Αήττητη στα τελευταία πέντε (3-2-0) κι ενώ είχε προηγηθεί σερί δέκα αγωνιστικών χωρίς νίκη.\nΑνταμώνουν απόψε για 228η φορά (!), δείτε και δωρεάν προγνωστικά ποδόσφαιρου. Η Μπάρτσα δε νίκησε στα τελευταία τέσσερα, 1-1 πέρυσι στη Βαρκελώνη και 0-0 στο Μπιλμπάο, ήττα 1-0 στο «Σαν Μαμές» στον α’ γύρο και ήττα 1-0 ξανά εκεί, στους «8» του Copa del Rey. Στην Καταλωνία όμως η Μπάρτσα είναι αήττητη, ανεξαρτήτως διοργάνωσης, από τις 23 Νοεμβρίου 2001 με την Αθλέτικ του Γιούπ Χάινκες να επικρατεί, τότε, με 2-1 με γκολ των Ουρθάιθ (10’) και Εθκέρο (83’), είχε ισοφαρίσει προσωρινά ο Ριβάλντο (60’) για την Μπάρτσα του Τσάρλι Ρεσάτς. Ο «Ρίμπο» είχε μπει μάλιστα ως αλλαγή στο 57’ αντί του Φάμπιο Ρόσενμπαχ, με την Μπάρτσα να παίζει τότε με Σαβιόλα, Κλάιφερτ, Οφερμαρς, Κόκο, Αντερσον, Πουγιόλ και τον γκαφατζή Μπονάνο κάτω από τα γκολπόστ. Εκτοτε, 17-5-0 σε όλες διοργανώσεις, επιμέρους 14-3-0 στο πρωτάθλημα. Ως το περσινό 1-1 είχαν προηγηθεί 14 σερί καταλανικές νίκες. Συνολικά: 61-10-17 στη Βαρκελώνη για το πρωτάθλημα.


Φρουτάκι Double the devil της Cadillac Jack software - Froutakia Online\nHome / Slot Games / Παιχνίδια της NextGen / Φρουτάκι Double the devil της Cadillac Jack software\nΣυνοπτικές πληροφορίες για το Φρουτάκι Double the devil της Cadillac Jack software\nΤο Φρουτάκι Double the devil διαθέτει 20 γραμμές πληρωμής!\nΟ παίκτης θα συναντήσει δύο σύμβολα wild και free spins!\nΤο ελάχιστο ποντάρισμα είναι 0.20 cents και το μέγιστο 10 ευρώ!\nΤο φρουτάκι Double the devil είναι ένα κλασικό φρουτάκι εμπνευσμένο από την Κόλαση. Στα εικονίδια του τυχερού παιχνιδιού θα συναντήσουμε τυχερά εφτάρια, το λογότυπο Double the Devil, ένα τσουβάλι με δολάρια, κεράσια, καμπάνες, το σύμβολο με τον διάβολο και τα σύμβολα A, K, Q, J, 10 και 9.\nΕίναι από τα φρουτάκια στο ίντερνετ που προσφέρουν υψηλό σταθερό τζακποτ, αφού μπορεί να χαρίσει μέχρι και 50.000 νομίσματα. Το χαρακτηριστικό που το κάνει να ξεχωρίζει από τα υπόλοιπα κλασικά slots είναι ότι διαθέτει δύο σύμβολα wild τα οποία μπορεί να οδηγήσουν στο σταθερό τζακποτ του τυχερού παιχνιδιού. Επιπλέον, είναι αρκετά σημαντικό ότι ο παίκτης μπορεί να κερδίσει μέχρι 60 δωρεάν περιστροφές οι οποίες συνοδεύονται από διπλασιασμό των κερδών.\nΤα σύμβολα wild χαρίζουν μέχρι και 5.000 νομίσματα.\nΤο λογότυπο Double the Devil προσφέρει μέχρι και 1.000 νομίσματα.\nΤο τσουβάλι με τα δολάρια μπορεί να χαρίσει μέχρι 300 νομίσματα.\nΤα κεράσια προσφέρουν μέχρι και 250 νομίσματα.\nΟι καμπάνες προσφέρουν μέχρι 200 νομίσματα.\nΤα λιγότερα κέρδη προσφέρουν τα σύμβολα A, K, Q που χαρίζουν μέχρι 150, 140, 125 νομίσματα αντίστοιχα ή τα σύμβολα J, 10 ή 9 που προσφέρουν μέχρι 100 νομίσματα.\nΤο scatter προσφέρει μέχρι 40 νομίσματα αλλά χαρίζει και δωρεάν περιστροφές.\nΠου μπορείτε να παίξετε το Φρουτάκι Double the devil\nΦρουτάκι Double the devil – Γενικά Χαρακτηριστικά\nΤο φρουτάκι Double the Devil the αποτελείται από 5 τροχούς και ο καθένας έχει τρεις θέσεις. Οι γραμμές πληρωμής είναι 20 και ο παίκτης δεν μπορεί να παίξει με λιγότερες paylines. Το ποντάρισμα κυμαίνεται από 0,20 cents μέχρι 10 ευρώ.\nΣύμβολα Wild στο Double the Devil\nΤα σύμβολα τα οποία απεικονίζουν το 7 σε κόκκινο και μπλε χρώμα είναι τα σύμβολα wild. Αντικαθιστούν όλα τα εικονίδια εκτός από τον διάβολο. Εάν ο παίκτης πετύχει 5 σύμβολα wild (είτε το κόκκινο είτε το μπλε) σε νικηφόρα γραμμή θα κερδίσει 5.000 νομίσματα. Σε περίπτωση που ο παίκτης παίξει στο μέγιστο ποντάρισμα και πετύχει 5 κόκκινα wild, τότε θα κερδίσει 50.000 νομίσματα.\nΣύμβολο Scatter και δωρεάν περιστροφές στο φρουτάκι Double the devil\nΤο σύμβολο με τον κόκκινο διάβολο είναι το scatter. Εάν ο παίκτης πετύχει 2 ή περισσότερα σύμβολα scatter συνεχόμενα από τα αριστερά προς τα δεξιά, τότε θα κερδίσει free spins. Ο αριθμός των δωρεάν περιστροφών εξαρτάται από τον αριθμό των scatter που θα πετύχει ο παίκτης. Τα κέρδη που προκύπτουν από τις δωρεάν περιστροφές διπλασιάζονται.\nΔύο σύμβολα scatter προσφέρουν 5 δωρεάν περιστροφές,\nΤρία σύμβολα με τον διάβολο χαρίζουν 10 δωρεάν περιστροφές,\nΤέσσερα σύμβολα με το scatter χαρίζουν 20 free spins,\nΠέντε scatter χαρίζουν 60 free spins.\nΣε αυτό το σημείο θα πρέπει να αναφέρουμε ότι κατά την διάρκεια των δωρεάν παιχνιδιών ο παίκτης δεν μπορεί να κερδίσει τα 50.000 νομίσματα από το κόκκινο τυχερό 7, αλλά μπορεί να κερδίσει επιπλέον δωρεάν περιστροφές εάν πετύχει 2 ή περισσότερες φορές ξανά το scatter.\nΣημαντικές πληροφορίες για το Double the devil


ΑΝΑΓΝΩΡΙΣΕ ΤΗΝ ΑΝΩΤΕΡΟΤΗΤΑ ΤΟΥ ΠΑΝΑΘΗΝΑΙΚΟΥ Ο ΒΙΛΑΣ ΜΠΟΑΣ - Greenarea13 | Εδώ διαβάζεις μόνο Παναθηναικό!\nHome / Unlabelled / ΑΝΑΓΝΩΡΙΣΕ ΤΗΝ ΑΝΩΤΕΡΟΤΗΤΑ ΤΟΥ ΠΑΝΑΘΗΝΑΙΚΟΥ Ο ΒΙΛΑΣ ΜΠΟΑΣ\nΑΝΑΓΝΩΡΙΣΕ ΤΗΝ ΑΝΩΤΕΡΟΤΗΤΑ ΤΟΥ ΠΑΝΑΘΗΝΑΙΚΟΥ Ο ΒΙΛΑΣ ΜΠΟΑΣ\nΟ προπονητής της Τοτεναμ, Βιλας Μποας, μίλησε για την ανωτερότητα του Παναθηναϊκού στο δεύτερο ημίχρονο, τονίζοντας πως οι πράσινοι μπορούν να κρίνουν ποιες ομάδες θα προκριθούν...\nΧαρακτηριστικά όσα είπε στη συνέντευξη τυπου:\nΕίστε απογοητευμένος από την εικόνα της ομάδας σας λόγω του αποτελέσματος;\n'Όλη στην ομάδα είναι λίγο απογοητευμένοι. Επειδή στο πρώτο ημίχρονο παίξαμε πάρα πολύ καλά αλλά όχι και στο δεύτερο μέρος. Για να είμαι ειλικρινής θα ήθελα ένα δεύτερο γκολ για να καθαρίσουμε το ματς αλλά αυτό δεν ήρθε. Δυστυχώς για εμάς το πρώτο ημίχρονο ήταν πάρα πολύ καλό αλλά όχι και το δεύτερο.\nΟ Παναθηναϊκός ήταν καλύτερος στο δεύτερο μέρος με την παρουσία του Σισοκό απέκτησε περισσότερη ποιότητα. Έπαιξε πιο δυνατά όπως είχα πει και μπόρεσε να ισοφαρίσει. Προφανώς θα μπορούσαμε να πάρουμε τη νίκη αυτό δεν έγινε. Ένας πόντος είναι ένας πόντος και μάλιστα εκτός έδρας και συνεχίζουμε".\nΘεωρείτε ότι επαναπαύθηκε η Τότεναμ μετά το πρώτο γκολ;\n"Όχι δεν θα το έλεγα αυτό. Ωστόσο στο δεύτερο μέρος κάναμε πολλές λάθος πάσες με αποτέλεσμα ο Παναθηναϊκός να κερδίσει την κατοχή. Επίσης μας πίεσε αρκετά και δεν μπορέσαμε να κάνουμε το παιχνίδι μας. Ειδικά στο τελευταίο 15 ο Παναθηναϊκός δεν μας άφησε να παίξουμε όπως θα θέλαμε. Ναι μεν ο αντίπαλος μας δεν δημιούργησε πολλές φάσεις αλλά είχε την κατοχή και δεν μπορέσαμε να κάνουμε το παιχνίδι μας".\nΚάνατε κάποιες αλλαγές στη σύνθεση της ομάδας σε σχέση με το ματς του Όλντ Τράφορντ αλλά οι παίκτες σας δεν έδειξαν την ίδια διάθεση;\n"Τα δυο παιχνίδια είναι εντελώς διαφορετικά. Στο Όλντ Τράφορντ η Γιουνάιτεντ πίεζε αρκετά και εμείς είχαμε τους χώρους να χτυπήσουμε στις αντεπιθέσεις. Σε αντίθεση με σήμερα που ο Παναθηναϊκός έκλεισε τους χώρους. Πλέον είναι ένας ανοιχτός όμιλος έχουμε αρκετά παιχνίδια. Θα δούμε τι θα γίνει".\nΜπορείτε να κάνετε πρόβλεψη για το ποιες ομάδες θα περάσουν;\n"Όχι, έρχονται τα επόμενα παιχνίδια. Μετά το τέταρτο ματς θα μπορούμε πιθανώς να κάνουμε πρόβλεψη. Πιστεύω ότι μετά τα δυο ματς του Παναθηναϊκού με την Λάτσιο και εμάς με την Μάριμπορ θα ξέρουμε. Αν ο Παναθηναϊκός καταφέρει και πάρει κάτι από την Λάτσιο τότε θα ανέβει σίγουρα, θα ρίξει την Λάτσιο, τότε τα πράγματα θα αλλάξουν στο γκρουπ. Μια πρόχειρη εκτίμηση είναι ότι θα χρειαστούν 10 με 11 βαθμούς".\nΠέρσι η Τότεναμ ουσιαστικά υποτίμησε τον θεσμό και έπαιζε με πολλούς αναπληρωματικούς. Με αποτέλεσμα να χάσει την πρόκριση από μια Ελληνική ομάδα. Φέτος σαν ένα από τα πιο βαριά ονόματα της διοργάνωσης ποιες είναι οι φιλοδοξίες σας;\n"Όπως φάνηκε και σήμερα δεν υποτιμούμε τον θεσμό. Στο παρελθόν έχουμε πάρει ένα Κύπελλο ΟΥΕΦΑ και θα θέλαμε να το επαναλάβουμε. Δεν ξεχωρίζουμε τις διοργανώσεις και θα θέλαμε να πάμε όσο πιο μακριά γίνεται".


Χαρίκλεια Πανουτσοπούλου - Deyteros.com\n07/12/2016 16/09/2020 Deyteros\t74 views\nΗ Χαρίκλεια Πανουτσοπούλου γεννήθηκε στην Πάτρα.\nΣπούδασε Ψυχολογία στο Παρίσι. Εργάσθηκε σε ψυχιατρική κλινική. Έχει γράψει και εκδώσει την ποιητική συλλογή “slides” (Γαβριηλίδης, 2010), τη συλλογή μικρών πεζών “Φόνος” (ΑΩ, 2013) και τη νουβέλα “Μontage” (ΑΩ, 2016).\nSlides – Χαρίκλεια Πανουτσοπούλου\nΠοίηση, Γαβριηλίδης, 2010, 42 σελ.\nΦόνος – Χαρίκλεια Πανουτσοπούλου\nΟ θάνατος, τύραννος των τυράννων, κολακεύεται με αφιερώσεις φόνων, Τέτοιος τιποτένιος που είναι, διασκεδάζει αφάνταστα βλέποντας τους ικέτες του να αλληλοσκοτώνονται με τα στιλέτα περασμένα στις ζώνες τους.\nΔιηγήματα, ΑΩ Εκδόσεις, 2013, 63 σελ.\nMontage – Χαρίκλεια Πανουτσοπούλου\nΝουβέλα, ΑΩ Εκδόσεις, 2016, 74 σελ.\nBurnout Syndrome – Χαρίκλεια Πανουτσοπούλου\nΝουβέλα, ΑΩ Εκδόσεις, 2018, 94 σελ.\nMontage (2016), ΑΩ Εκδόσεις\nBurnout Syndrome (2018), ΑΩ Εκδόσεις\nΦόνος (2013), ΑΩ Εκδόσεις\nSlides (2010), Γαβριηλίδης\nΠηγές: BIBLIONET, Γαβριηλίδης, ΑΩ Εκδόσεις


rosy87 - Parentscafe.gr\n571 εμφανίσεις προφίλ\nrosy87 απάντησε στο θέμα της/του CoffeeMaker's στο Θέλουμε να γίνουμε γονείς!\nΚαλημέρα κορίτσια!! Έφτασε και η δική μου στιγμή να γράψω την ιστορία επιτυχίας μου, μετά από 5 χρόνια που διαβάζω αυτό το τοπικ και προσπαθώ με εξωσωματική. Δεν γράφω συχνά, διαβάζω όμως αρκετες από τις εμπειρίες των κοριτσιών, ενημερώθηκα από εδώ για εξετάσεις που μπορώ να κάνω για να πάω πιο προετοιμασμένη και νιώθω χρέος σήμερα να πω ένα μεγάλο ευχαριστώ στον γιατρό που πρώτα από εδώ σκέφτηκα να αναζητήσω και να κλείσω ραντεβού μαζί του τον κ.Σφακιανιουδη. Μετά από 8 εξωσωματικες, πριν λίγες μέρες ήρθε στον κόσμο το δικό μου θαύματακι, με την επιμονή και υπομονή του γιατρου ( ήμουν δύσκολη ασθενής μιας και διάβαζα google και parentscafe). Μετα από κάθε αποτυχία μαζί συζητούσαμε να δούμε τι μπορεί να φταίει και τι να αλλάξουμε. Περάσαμε πολύ δύσκολα, με άπειρες εξετάσεις, υστεροσκοπησεις, λαπαροσκοπηση, προσπάθειες με μηδενική χοριακη αλλά αν γύριζα πίσω τον χρόνο θα επέλεγα και πάλι να ζήσω όλη την ιστορία από την αρχή γιατί το αποτέλεσμα μετράει! Το τέλος ενός όμορφου ταξιδιού ήρθε με έναν γεμάτο συγκίνηση τοκετό, όπως ακριβώς τον ονειρευόμουν, όσο πιο ανώδυνο, γεμάτο χιούμορ και όμορφες στιγμές μέχρι την τελική στιγμή που μου ακούμπησαν πάνω μου τη μικρούλα μου!! Γέννησα φυσιολογικα, αφήσαμε το μωρό να έρθει στον χρόνο που επιθυμεί, έφτασα αισίως τις 40 εβδομαδες και δεν πήγαμε με πρόκληση όπως αρχικά φοβόμουν.. Μην τα παρατάτε κορίτσια, μοιραστείτε τις όμορφες εμπειρίες σας να παίρνουν δύναμη και οι υπόλοιπες! Καλούς αγώνες , με πίστη ότι στο τέλος της διαδρομής είναι το πολυπόθητο για όλες μας!!\nrosy87 απάντησε στο θέμα της/του Despoina Mar's στο Θα γίνουμε γονείς το 2020!\nΚαλησπέρα κορίτσια!! Πολύ όμορφα τα νέα που διαβάζω! @Φραουλίνο ωραίο συναίσθημα να θαυμάζεις τη μικρή τσαχπινα στον υπέρηχο! Μη συγκρίνεις επίσης γραμμάρια θα σου πει ο γιατρός αν κάτι δεν του αρέσει, κάθε μωρό έχει το δικό του Ρυθμό ανάπτυξης. Εμένα ας πούμε από την αρχή ζυγίζει περίπου 150 γραμμάρια παραπάνω από το μέσο όρο. @MumMaria πάντα τέτοια να ακούς κορίτσι ευχάριστα νέα για να χαίρεστε, να τη βλέπετε στον υπέρηχο κ να σας τρελαίνει! Τα 5 κιλά που λες μου φαίνονται νορμάλ. Εγώ δεν μπορώ να καταλάβω πως γίνεται να παίρνω πλέον 1 κιλό την εβδομάδα ( εδώ και 1 μήνα) ενώ τρώω ακριβώς το ίδιο με πριν.. μου φαίνονται πολλά άλλα περιμένω κ το ραντεβού με ενδοκρινολόγο να δω εάν παίζει κάτι άλλο... @Sousamaki ζωηρή και η δική σας ε;!! Παίρνετε μια μεγάλη ανάσα πάει κ η β επιπέδου!\nΝαι σωστά εσείς στη Γερμανία το έχετε λίγο διαφορετικά!! Μωρέ καλά να ναι αυτά κ θα κάνουμε υπομονή να τα δούμε!! Τώρα τι διακοπές θα ναι πριν τη β επιπέδου άλλο αυτό\nΚορίτσι κ εγώ αγχώθηκα γιατί βλέπω ότι τα περισσότερα κοριτσάκια ήδη την έκαναν όμως όπως σου έγραψε κ η Κάντι που έχουμε ίδιο γιατρό κ εμένα και απ ότι διαβάζω στο ίντερνετ συνήθως από 22-24 εβδομάδα την κάνουν ώστε να φαίνεται ξεκάθαρα κάθε όργανο του μωρού. Κάθε γιατρός βέβαια έχει το δικό του πλάνο οπότε μην αγχώνεσαι κ εσύ.. κ εγώ στη 19 εβδομάδα είμαι, θα πάω διακοπές κ στον γυρισμό θα κάνω κ τη β επιπέδου!! Φετααααα\nΕυχαριστώ πολύ κορίτσια!! Θα ρωτήσω κ για το ασβέστιο τον γιατρό!\nΚαλημέρα!! Κορίτσι είχες κάνει εξέταση κ σου πρόσθεσε το ασβέστιο εσένα; Εμένα ακόμα δεν έχει βάλει ούτε έχουμε κάνει αντίστοιχη εξέταση.. Κορίτσια να ρωτήσω κι εσάς! Σας έπεσε ο αιματοκρίτης στο β τρίμηνο;; Έχει πάρει την κατηφόρα ο δικός μου παρόλο που πίνω σίδηρο εδώ κ ένα μήνα περίπου..η μαία μου είπε είναι φυσιολογικό να πέφτει θα πέσει κι άλλο...\nΚαλώς όρισες!! Με το καλό το κοριτσάκι σουυυ κι εγώ κορίτσι!\nΚορίτσια έτσι είναι, σιγά σιγά θα αρχίσουμε να τα νιώθουμε, δεν θέλει άγχος.. κ εγώ μικρά πατήματακια ένιωθα, είμαστε μαζί Εύα μου, οπότε τις προάλλες το απόγευμα μου έδωσε γερή κλοτσιά και πραγματικά ξαφνιάστηκα! Η μαία μου είχε πει μετά την 22 εβδομάδα θα το νιώθω αρκετά πιο ξεκάθαρα.. Εγώ να δεις κορίτσι πόσο άσχετη είμαι! Από ένα πολύ μικρό διάβασμα σε κάτι ομάδες που μπήκα όμως κατάλαβα πως στην αρχή σε πάει το μωρό στο τι θα χρησιμοποιησεις κ δεν χρειάζεται πανικός κ αγορά σε ότι gadget υπάρχει στην αγορά. Π.χ. πιπίλα μπορεί κ να μάθει χωρίς αυτήν ή μπιμπερο αν θηλασουμε αποκλειστικά δε θα χρειαστεί.. σε κάθε περίπτωση θέλουμε έμπειρες μανουλες για βοήθεια!!\nΚαλησπέρα σε όλες κορίτσια!! Είχα καιρό να γραψω, έτρεχα και με το μεταπτυχιακό αλλά οπότε είχα λίγο χρόνο σας διάβαζα! Πόσο χαίρομαι να ακούω όμορφα νέα για β επιπέδου!! Όντως ο καιρός περνάει πολύ γρήγορα!! Εύχομαι σε όλες μας τέλεια αποτελέσματα!! Εγώ έχω τον άλλο μήνα τη β επιπέδου.. ο γιατρός θέλει μεταξύ 22-24 εβδομάδες να γίνει.. Κι εμείς μεγαλώσαμε όμως.. τελευταία φορά είδα το μπεμπακι πριν μια εβδομάδα και όλα ήταν στη θέση τους σήμερα μόνο αναστατώθηκα, γιατί πήρα γραπτα ένα αποτέλεσμα από εξετάσεις ουρεοπλασμα κλπ που είχα κάνει μήνες πριν κ ενώ μου είχαν πει τότε ότι ήταν καθαρά, τελικά στα γραπτά βλέπω πως 6 μήνες πριν ήμουν θετική σε ουρεοπλασμα.. έχω πάρει πολλή αντιβίωση βέβαια από τοτε (υστεροσκοπηση, εξωσωματικη) οπότε ο γιατρός ήταν καθησυχαστικος, αλλά δεν θα θελα να ξέρω ότι είχα μικρόβιο άρα μπορεί να έχω ακόμα. Σχετικά με την καμπύλη ζαχάρου που λέτε, επίσης πιστεύω ότι όλα είναι σχετικά. Επειδή δεν είχα καλή καμπύλη στο πρώτο τρίμηνο ( ήθελε ο γυναικολόγος να κάνω κ τοτε μια) μετριέμαι κάθε μέρα με το μηχανάκι κ αφού προσέχω κ τι τρώω δεν υπάρχει κανένα θέμα.. απλά ουσιαστικά η καμπύλη σου "χτυπάει το καμπανάκι" για να κάνεις μετρήσεις..\nThia1985 started following rosy87 Ιούνιος 2,2020\nΔημοτικό έχω! Καλά αυτό με τον υπέρηχο νομίζω το παθαίνουμε όλες! Θέλουμε να το κοιτάμε με τις ώρες! Την τελευταία φορά όμως δεν είχε εμάς δυνατότητα εκτύπωσης κ μας χάλασε πολύ γιατί είναι το μόνο που περιμένει ο σύζυγος κάθε φορά!\nΣ ευχαριστω πολύ!! Όντως με "βόλεψε" ότι την περίοδο των εμετων εγώ ήμουν σπίτι! Πολύ μουδιασμενα τα παιδάκια με τη νέα κατάσταση στο σχολείο, από τη μια χαρούμενα από την άλλη ένα σωρό απαγορεύεται..δεν βγαίνει άκρη..είδα γιος έρχεται άντε σε λίγο θα τον ακούς και θα σε βασανίζει ο μικρούλης σου!\nΚαλησπέρα κορίτσια! Όμορφα νέα διαβάζω απ' όλες και χαίρομαι! @MumMaria περαστικά σου κορίτσι μου, το έκανες κι αυτό και ξεμπερδεψες! Συμφωνώ πως πρέπει να εστιάσεις στα πολύ θετικά νέα της ημέρας, κ τη μπέμπα άκουσες για τα καλά και ο μικρός βηματακια! Εμένα αργεί το επόμενο ραντεβού με τον γιατρό, το μόνο σημάδι εγκυμοσύνης είναι το φούσκωμα στην κοιλιά! Επίσης επιστροφή στην πραγματικότητα, στο σχολείο δηλαδή!


Κωδικός Προϊόντος: 16300-Nude\nΓυναικεία αθλητική ζακέτα με κουκούλα και κορδόνι που ρυθμίζεται. Η ζακέτα έχει λάστιχα στα μανίκια και στο τελείωμα για πιο σωστή εφαρμογή. Διακοσμείται με ένα τύπωμα στο μπροστινό μέρος δίνοντας ένα μοντέρνο αποτέλεσμα. Είναι σε άνετη, κλασσική γραμμή και σε ελαστικό ύφασμα. Συνδυάζεται με κολάν, αθλητικές φόρμες και τζιν. Μπορεί να φορεθεί στο γυμναστήριο, στο τρέξιμο και στην βόλτα σας.\n- Το μοντέλο φοράει μέγεθος S.\nΓυναικεία αθλητική ζακέτα με κουκούλα και κορδόνι που ρυθμίζεται. Η ζακέτα έχει λάστιχα στα μανίκια και στο τελείωμα για πιο σωστή εφαρμογή. Διακοσμείται με ένα τύπωμα στο μπροστινό μέρος δίνοντας ένα μοντέρνο αποτέλεσμα. Είναι σε άνετη, κλασσική γραμμή και σε ελαστικό ύφασμα. Συνδυάζεται με κολάν, αθλητικές φόρμες και τζιν. Μπορεί να φορεθεί στο γυμναστήριο, στο τρέξιμο και στην βόλτα σας. - Σύνθεση 70% cotton- 30% polyester/ φούτερ με χνούδι - Πλύσιμο στους 40 βαθμούς. - Το μοντέλο φοράει μέγεθος S.\nΓυναικεία Φούτερ Μπλούζα


Καλώς να έρθει το 2016! - Εφημερίδα Δυτική Μακεδονία\nΚαλώς να έρθει το 2016!\nΟ καινούργιος χρόνος και οι ελπίδες που τον συνοδεύουν!\nΑς γιορτάσουμε και φέτος τον ερχομό του νέου έτους που κρύβει μέσα του την ελπίδα για κάτι καλύτερο, ομορφότερο και πιο αποδοτικό. Οι χαρές μαζί με τις πίκρες, οι προσδοκίες πιασμένες χέρι-χέρι με την εργασία και τους κόπους, τα όνειρα μαζί με την πραγματικότητα ας συνθέσουν ένα καλύτερο μέλλον για όλους μας!\nΗ εφημερίδα ΔΥΤΙΚΗ σάς εύχεται ΚΑΛΗ ΧΡΟΝΙΑ!\nΠεριφέρεια Δυτικής Μακεδονίας: Απολογισμός δράσεων 2015 στο τομέα του Τουρισμού\nΣυνεχίζονται οι χριστουγεννιάτικες εκδηλώσεις του Δήμου Φλώρινας


(SOS) Ο Φεμινισμος είναι νόσος, είναι η πανδημια της νέας εποχής ~ Minitrue.gr\nBy Rick On 2/15/2020 06:26:00 μ.μ. Δεν υπάρχουν σχόλια\nΚαι πάμε πιο κάτω, το ίδιο κίνημα (femen) που διαμαρτύρεται κατά των βιασμών και των δολοφονιών, υπερασπίζοντας την ζωή και την γυναικά, μέσα στο ισπανικό κοινοβούλιο αναφέρει ότι ο φόνος (και της γυναίκας) είναι ιερός.\nΟ φόνος είναι………. ιερός.\nΌπου ανθίζουν αυτά τα κινήματα, πρωτεύουσες και κράτη βυθίζονται στις καταστροφές. Είναι η σφραγίδα του κακού(θα ηθελα πολύ να σταθω εδω αλλα γίνεται) το οποίο έχει λάβει εξουσία να κάνει μεγάλη ζημιά.\nΜέσα στο χώρο και το χρόνο, μέσα από αυτους που θα συνεργαστουν μαζι του εκουσια ή ακουσια, όπου αυτή η αρρώστια επικρατήσει σε μία κοινωνία, από πίσω έρχεται Αναρχία, ταραχές, τραγικά δυστυχήματα, καταστροφές.\nΟ φεμινισμός είναι μια ψυχοπάθεια, μια νόσος της νέας εποχής που τα μέλη της είναι γεμάτα μίσος και οργή.\nΚάτω από αυτές τις συναισθηματικές συχνότητες είναι απόλυτα ελεγχόμενα και είναι εύκολο να δεις ποιον υπηρετούν….από αυτόν που πολεμούν.\nΤην πατριαρχία πολεμουν…με λίγα λόγια την ορθοδοξία.\nΑύτη την αρρώστια θα την βρούμε μπροστά μας, εδώ στην Ελλάδα, μέσα από τον ροζ θύλακα του Ρουβικώνα.\nΘα πρέπει να ετοιμαστούμε για το πως θα αντιμετωπίσουμε αυτή την Πανδημία, πως θα το αντιμετωπίσει η πολιτεία, η εκκλησία και η κοινωνία.\nΑλήθεια... είναι κρισιμότατο ζήτημα που σκοπό έχει να διχάσει την κοινωνία.!!!!\nΣκοπό έχει να προκαλέσει το κοινό αίσθημα, το θρησκευτικο αίσθημα(SOS) και την απλή λογική……για τις αντιδράσεις, διότι μέσα από τις αντιδράσεις ξεπλένουν τη νόσο της νέας εποχής, είναι γνωστή η διαδικασία νομιμοποίησης.. λαθραίων αξίων και ιδανικών.\nΌτι δεν έχουν αυτό θα χτυπήσουν.\nΤι δεν έχουν;;;Τι είδαμε πρόσφατα στα πανό να γράφουν;\nΟύτε πατρίδα έχουν\nΟύτε και θρησκεία.\nΑυτά που δεν έχουν… αυτά θα χτυπήσουν\nΜε το μόνο που νομίζουν ότι έχουν , με το σώμα τους.\nΜε την γλώσσα και την ανηθικότητα, με επιθέσεις σε στόχους και σημεία που θα προκαλέσουν... αίσθηση.


Κάποια αξιοσημείωτα μυθεύματα της Μεγάλης Επανάστασης του 1821 "Ελλάδα 2021" Μέρος Β΄ - Askitikon\nΑρχική Ενημέρωση Άρθρα Αρχιμ. Αθανασίου Μισσού Κάποια αξιοσημείωτα μυθεύματα της Μεγάλης Επανάστασης του 1821 “Ελλάδα 2021” Μέρος Β΄\nΚάποια αξιοσημείωτα μυθεύματα της Μεγάλης Επανάστασης του 1821 “Ελλάδα 2021” Μέρος Β΄\n“Ελλάδα 2021” www.ekklisiaonline.gr & www.askitikon.eu\nΟι Σουλιώτες ήταν αμιγής Ελληνικός πληθυσμός. Κάποιοι ανθέλληνες ιστορικοί των τελευταίων δεκαετιών έθεσαν θέμα ότι οι Σουλιώτες ήταν Αλβανοί. Η ιστορία όμως και οι πηγές της μαρτυρούν το αντίθετο. Ήταν χριστιανοί Έλληνες και γι’ αυτό κυνηγήθηκαν από τον Αλβανό Αλή Πασά Τεπελενλή των Ιωαννίνων. Τα ονόματα τους και η συμμαχίες τους δηλώνουν Έλληνες. Ξέρουμε επίσης ότι όσοι γλίτωσαν μετά την «Μπαμπεσιά του Βεζίρη» κατέφυγαν στο Μεσολόγγι και όπως σημειώνει ο Εθνικός μας ποιητής Διονύσιος Σολωμός, πολέμησαν όλοι ψυχή και σώματι «Στέκει ο Σουλιώτης μοναχός παράμερα και κλαίει». Το ήθος μάλιστα των Σουλιωτών, η τιμή και η ανδρεία τους ήταν παροιμιώδεις (χορός του Ζαλόγγου, Τζαβελαίοι, Μποτσαραίοι κλπ).\nΗ συμβολική έναρξη για την Εθνική μας παλιγγενεσία ήταν η 25η Μαρτίου, όχι όμως και η έναρξη του απελευθερωτικού μας αγώνα. Έτσι βάσει πηγών ξέρουμε ότι πολλές πόλεις, όπως η Πάτρα, η Καλαμάτα είχαν απελευθερωθεί νωρίτερα. Η επίσημη καθιέρωση της Εθνικής Επετείου έγινε επί Όθωνος.\nΗ επίσημη Εκκλησία σκοπίμως δεν ήθελε την Επανάσταση, ώστε να μην αιματοκυλιστούν οι Ελληνικοί πληθυσμοί της Μ. Ασίας στο βωμό της αντίποινας. Όμως πλειάδα κληρικών με τρανταχτό παράδειγμα τον Γρηγόριο Δικαίο Παπαφλέσσα είχαν μυηθεί στην Φιλική Εταιρεία και έγιναν απόστολοι της Ιδέας.\nΕπίσης ο μαρτυρικός Πατριάρχης Κωνσταντινουπόλεως Γρηγόριος ο Ε’, ενώ αρχικά πιέστηκε να αφορίσει τους Φιλικούς και την Επανάσταση, τελικά αποκαλύφθηκαν οι προθέσεις του και βρήκε θάνατο δι΄ αγχόνης παραμονές του Πάσχα του 1821. Μαζί του επίσης απαγχονίστηκε και ο προκάτοχος του, ο Πατριάρχης Κύριλλος, θεωρούμενος και αυτός ως υποκινητής της εξεγέρσεως.\nΟι κοτζαμπάσηδες είχαν λόγο στους Πασάδες και σχέσεις με τον Σουλτάνο. Όμως επί της ουσίας ήταν οι πρώτοι που λογοδοτούσαν για την απείθεια των ραγιάδων. Έτσι ο Πασάς της Τριπολιτσάς, παραμονές της Επανάστασης κάλεσε όλους τους προεστούς να του δώσουν εξηγήσεις και τους θανάτωσε μέχρις ενός για να εκφοβίσει το υπόδουλο, αλλά επαναστατημένο πλέον γένος. Τα μόνα μελανά σημεία των προεστών ήταν η φοροσυλλογή, η οποία πολλές φορές έκρυβε και ίδιον όφελος.\nΣτην επικράτεια της Ελλάδας υπήρχαν Αρβανίτες, Βλάχοι και άλλες εθνοτικές ομάδες. Όμως αν και η γλώσσα ή η διάλεκτος τους ήταν διαφορετική, είχαν ενιαία εθνική συνείδηση, κοινή θρησκεία και παραδόσεις.\nΟ Ιμπραήμ Πασάς είναι γεγονός ότι είχε ξεκινήσει το 1825 από την Αίγυπτο με έναν πολυάριθμο στρατό με σκοπό να καταπνίξει την Επανάσταση στον Μωριά και στην Ρούμελη και να εποικίσει στην συνέχεια τις περιοχές. Το πέρασμα του ήταν φρικώδες. Κανείς δεν μπορούσε να τον αναχαιτήσει επειδή οι Έλληνες Οπλαρχηγοί είχαν διχαστεί με τον εμφύλιο. Ευτυχώς όμως Μεγάλες Δυνάμεις (Αγγλία, Γαλλία, Ρωσία) για δικούς τους λόγους τον συνέτριψαν με την Ναυμαχία του Ναβαρίνου το 1827 και έτσι η Επανάσταση των Ελλήνων έληξε προς το συμφέρον του λαού μας. Αλλιώς η έκβαση του αγώνα ήταν αβέβαιη.\nΘεωρητικά ο αγώνας προετοιμάστηκε από τους Φιλικούς, τον Ρήγα Φεραίο και όλους τους Διαφωτιστές (Κοσμά Αιτωλό, Λούκαρι κλπ). Όμως οι κλέφτες και οι πρώην αρματολοί (ένα είδος Ελλήνων Αστυνομικών που σκοπό είχαν αρχικά την επιβολή της τάξης στην ύπαιθρο, που διόριζαν οι Οθωμανοί) ήταν η επιχειρησιακή δύναμη κρούσης.\nΠροηγούμενο άρθροΗ δύναμη της ελπίδας! Στο σεισμό της Αρμενίας…\nΕπόμενο άρθροΗ επιστήμη χωρίς τη θρησκεία είναι κουτσή…


Προσπελάσεις (Views): 6091\nΚεφάλαιο: Η "ΤΡΥΠΑ ΤΟΥ ΟΖΟΝΤΟΣ"\nΑν το όζον στην τροπόσφαιρα (κατώτερο στρώμα ατμόσφαιρας – περίπου έως τα 10χλμ.) συνιστά ιδιαίτερα τοξική ρυπαντική ουσία, το όζον που βρίσκεται συσσωρευμένο στη στρατόσφαιρα (αμέσως επόμενο στρώμα ατμόσφαιρας – περίπου από τα 10χλμ. έως τα 45χλμ.) δρα ευεργετικά στη διατήρηση της ζωής στον πλανήτη. Αυτό συμβαίνει γιατί απορροφά μεγάλο ποσοστό της υπεριώδους ακτινοβολίας που εκπέμπεται από τον ήλιο, η οποία είναι επικίνδυνη για τους οργανισμούς, εμποδίζοντάς την να φθάσει στην επιφάνεια της Γης. Δηλαδή λειτουργεί ως ένα τεράστιο προστατευτικό φίλτρο για τη βιόσφαιρα, από τη βιοκτόνο υπεριώδη ακτινοβολία.\nΑπό τις αρχές της δεκαετίας του 1970 οι επιστήμονες έδειξαν ότι το στρώμα του όζοντος μπορεί να μειωθεί δραστικά από ανθρώπινες παρεμβάσεις. Κατά τα επόμενα χρόνια όλες οι μετρήσεις ήταν ενδεικτικές μιας γενικευμένης μείωσης του όζοντος στη στρατόσφαιρα. Το 1985 καταγράφηκε η εκτεταμένη μείωση του στρώματος του όζοντος, ιδιαίτερα κατά τους ανοιξιάτικους (του νότιου ημισφαιρίου) μήνες, στην περιοχή της Ανταρκτικής. Η έκταση μάλιστα της «τρύπας του όζοντος», όπως έχει αποκληθεί, στη συγκεκριμένη περιοχή το 1987 ήταν ήδη μεγαλύτερη από την έκταση της Ευρώπης (Σχήμα 17). Η «τρύπα του όζοντος» οφείλεται κυρίως στη δράση κάποιων χημικών ουσιών που λέγονται χλωροφθοράνθρακες (CFC’s), γνωστών και ως φρέον. Οι χλωροφθοράνθρακες είναι μια οικογένεια προϊόντων της χημικής βιομηχανίας που δημιουργήθηκαν τη δεκαετία του 1930. Επειδή είναι άχρωμοι, άγευστοι, μη τοξικοί, έχουν μεγάλη χημική σταθερότητα, είναι φθηνοί στην παραγωγή τους και εύκολοι στην αποθήκευσή τους θεωρήθηκαν ιδανικές ουσίες για πολλές εφαρμογές και χρησιμοποιήθηκαν ευρύτατα: ως προωθητικά αέρια στα αεροζόλ, ως ψυκτικό μέσο σε ψυγεία, ψυκτικές εγκαταστάσεις, σε συστήματα κλιματισμού, ως διαλυτικά, καθώς και για την παραγωγή πολλών αφρωδών συνθετικών προϊόντων από τους πυροσβεστήρες μέχρι τα μονωτικά υλικά των οικοδομών ή τις πλαστικές συσκευασίες.\nΜέση μηνιαία συγκέντρωση συνολικού όζοντος κατά τον Οκτώβριο του 1987\nΠηγή: Nimbus-7/TOMS. ©1995 The Exploratorium 3601 Lyon St. San Francisco, CA 94124\nΛόγω της χημικής τους σταθερότητας έχουν μεγάλο χρόνο ζωής στην ατμόσφαιρα και ακολουθώντας τις κινήσεις των αερίων μαζών μεταφέρονται στη στρατόσφαιρα. Εκεί η υπεριώδης ηλιακή ακτινοβολία διασπά τα μόρια των χλωροφθορανθράκων απελευθερώνοντας χλώριο το οποίο είναι υπεύθυνο για την καταστροφή του όζοντος (Σχήμα 18). Εκτός από τα CFC’s και άλλες χημικές ουσίες οι οποίες εμπεριέχουν χλώριο όπως ο τετραχλωράνθρακας και το μεθυλοχλωροφόρμιο συνεισφέρουν στην αύξηση της περιεκτικότητας του χλωρίου στην ατμόσφαιρα και τη μείωση του όζοντος (Σχήμα 19).\nΌταν το όζον μειώνεται στη στρατόσφαιρα αυξάνεται το ποσό της υπεριώδους ακτινοβολίας που φθάνει στην επιφάνεια της Γης με σοβαρές επιπτώσεις σ’ όλους τους οργανισμούς: αύξηση των ποσοστών του καρκίνου του δέρματος και του καταρράκτη των ματιών στον άνθρωπο και τα ζώα, εξασθένιση του ανοσοποιητικού συστήματος του ανθρώπου, μείωση της αυξητικής ικανότητας των φυτών και της απόδοσης των καλλιεργειών, αναστολή της αύξησης του φυτοπλαγκτού κ.α.\nΤα μόρια των χλωροφθορανθράκων (CFC’s) μεταφέρονται στη στρατόσφαιρα. Εκεί η υπεριώδης ακτινοβολία του ήλιου αποσπά ένα άτομο χλωρίου από το μόριο του CFC. Το ελεύθερο χλώριο αντιδρά με ένα μόριο όζοντος (O3) και σχηματίζεται ένα μόριο μονοξειδίου του χλωρίου (ClO) και ένα μόριο οξυγόνου (O2). Ένα ελεύθερο άτομο οξυγόνου μπορεί να αναιρέσει το οξυγόνο από το μονοξείδιο του χλωρίου σχηματίζοντας ένα μόριο οξυγόνου (O2) απελευθερώνοντας το άτομο του χλωρίου το οποίο μπορεί να αντιδράσει εκ νέου με ένα μόριο όζοντος ξαναρχίζοντας τη διαδικασία. Μ’ αυτόν τον τρόπο κάθε άτομο χλωρίου μπορεί να καταστρέψει μέχρι και 100.000 μόρια όζοντος.\nΠως καταστρέφεται το όζον\nΟι πιο κοινές χημικές ουσίες που προκαλούν μείωση της συγκέντρωσης του όζοντος στην ατμόσφαιρα\nΤο 1987 εκπρόσωποι 50 κρατών, υπό την αιγίδα του Ο.Η.Ε., κατέληξαν σε συμφωνία (Πρωτόκολλο του Μόντρεαλ) στην οποία προβλεπόταν μείωση της παραγωγής CFC’s μέχρι το 1999 στα 50% του επιπέδου παραγωγής του 1986. Εν τω μεταξύ κάτω από την πίεση αυτών που υποστηρίζουν δραστικότερα μέτρα υπήρξαν αναθεωρήσεις στο πρωτόκολλο του Μόντρεαλ (Λονδίνο, 1990, Κοπενχάγη, 1992, Βιέννη, 1995, Μόντρεαλ, 1997, Πεκίνο, 1999). Η τελευταία αναθεώρηση αποσκοπούσε στο πάγωμα της παραγωγής υδροχλωροφθορανθράκων (HCFC’s - που χρησιμοποιήθηκαν αρχικά ως υποκατάστατα των CFC’s) έως το 2004 στις αναπτυγμένες χώρες, έως το 2016 στις αναπτυσσόμενες χώρες, καθώς και στην απαγόρευση της εμπορίας τους με τα μη συμβαλλόμενα στο πρωτόκολλο μέρη. Στόχευε επίσης στην απαγόρευση του βρωμοχλωρομεθανίου, που πρόσφατα προσδιορίστηκε ως ουσία που καταστρέφει το στρώμα του όζοντος. Επέβαλε την υποβολή έκθεσης σχετικά με τις ποσότητες βρωμιούχου μεθυλίου που χρησιμοποιούνται για λόγους υγειονομικής απομόνωσης και προετοιμασίας της αποστολής φορτίου. Οι αναθεωρήσεις αυτές προσαρμόζονται στα αποτελέσματα των μετρήσεων και ερευνών που διεξάγει μια διεθνής επιτροπή στην οποία συμμετέχουν επιστήμονες από όλο τον κόσμο. Η επιτροπή αυτή εκδίδει σε τακτά διαστήματα μια έκθεση (Scientific Assessment of Ozone Depletion) στην οποία παρουσιάζεται η εξέλιξη του φαινομένου.\nΟι συστάσεις του πρωτοκόλλου του Μόντρεαλ και των σχετικών αναθεωρήσεών του είχαν ως αποτέλεσμα τη σημαντική μείωση της παραγωγής των CFC’s, των HCFC’s αλλά και των υπολοίπων ουσιών που συμβάλλουν στην αραίωση του στρώματος του όζοντος. Κατ’ επέκταση, διαπιστώθηκε περιορισμός του φαινομένου (Σχήμα 20). Ωστόσο το φαινόμενο της αραίωσης του στρώματος του όζοντος θα εξακολουθήσει να υφίσταται κατά τις προσεχείς δεκαετίες εξαιτίας της χημικής σταθερότητας και της συνεχιζόμενης μετακίνησης στη στρατόσφαιρα των CFC’s και των υπολοίπων ουσιών που υπάρχουν ήδη στα κατώτερα στρώματα της ατμόσφαιρας.\nΟι παρατηρήσεις των δορυφόρων δείχνουν μια μείωση των τιμών του συνολικού όζοντος σε παγκόσμιο επίπεδο εδώ και περισσότερο από δύο δεκαετίες. Στο επάνω διάγραμμα συγκρίνονται οι ετήσιοι μέσοι όροι των τιμών του όζοντος με το μέσο όρο από την περίοδο 1964-1980. Εποχιακές και ηλιακές επιδράσεις έχουν απαλειφθεί από τα δεδομένα. Κατά μέσο όρο, το παγκόσμιο όζον μειωνόταν κάθε χρόνο από το 1980 μέχρι τις αρχές της δεκαετίας του 1990. Η μείωση επιδεινώθηκε περισσότερο κατά τη διάρκεια λίγων χρόνων, όταν aerosol από την έκρηξη του ηφαιστείου Pinatubo (1991) παρέμειναν στη στρατόσφαιρα. Το 2005 το όζον ήταν περίπου 4% κάτω από το μέσο όρο της περιόδου 1964-1980. Στο κάτω διάγραμμα συγκρίνονται οι μεταβολές του όζοντος της περιόδου 1980-2004 για διαφορετικά γεωγραφικά πλάτη. Οι ευρύτερες μειώσεις λαμβάνουν χώρα στα μεγαλύτερα πλάτη (και στα δύο ημισφαίρια) εξαιτίας των σημαντικών αραιώσεων στις πολικές περιοχές. Οι απώλειες στο νότιο ημισφαίριο είναι μεγαλύτερες εξαιτίας της «τρύπας όζοντος» της Ανταρκτικής.\nΠαγκόσμιες μεταβολές συνολικού όζοντος\nΠηγή: World Meteorological Organization 2007.


120 δόσεις: Ενδοκυβερνητικό μαχαίρωμα στον Τάκη Θεοδωρικάκο | newsbreak\n120 δόσεις: Ενδοκυβερνητικό μαχαίρωμα στον Τάκη Θεοδωρικάκο\n23-12-2020 • 15:43μμ\nΟ Θεοδωρικάκος πανηγύριζε για τις 120 δόσεις στους δήμους, ενώ το οικονομικό επιτελείο τις είχε πάρει πίσω!\nΧαμπάρι δεν πρέπει να πήρε ο υπουργός Εσωτερικών Τάκης Θεοδωρικάκος ότι το οικονομικό επιτελείο έκοψε την πολυδιαφημισμένη ρύθμιση των οφειλών των πολιτών στους δήμους. Δεν εξηγείται αλλιώς το γεγονός ότι και μετά την πετσοκομμένη ρύθμιση ο ίδιος συνέχισε να πανηγυρίζει, επιμένοντας ότι η κυβέρνηση στέκεται δίπλα σε όσους έχουν ανάγκη.\nΜε δήλωσή του ο υπουργός Εσωτερικών, παραβλέποντας ότι δικαιούχοι δεν είναι όλοι οι πολίτες αλλά μόνο όσοι επλήγησαν από την πανδημία και ότι οι 120 δόσεις έγιναν 100 γι’ αυτούς, τόνισε ότι «η κυβέρνηση έκανε τη δέσμευσή της πράξη. Με τη ρύθμιση που ψηφίστηκε, διευκολύνει χιλιάδες πολίτες, επαγγελματίες κι επιχειρήσεις να διευθετήσουν τις βεβαιωμένες οφειλές τους προς τους δήμους. Οσοι έχουν πληγεί λόγω της πανδημίας μπορούν να αξιοποιήσουν τη ρύθμιση και να πληρώσουν τις οφειλές τους μέσα σε διάστημα 100 μηνών». Κατηγόρησε δε τον ΣΥΡΙΖΑ ότι «βρήκε, επιτέλους, πεδίο να ασκήσει αντιπολίτευση, γιατί οι 120 μήνες έγιναν 100!.. Παραβλέπει, φυσικά, ότι ο ίδιος, ως κυβέρνηση, είχε νομοθετήσει για 100 δόσεις και η συγκεκριμένη ρύθμιση επεκτάθηκε από τη Ν.Δ. έως τις 30 Νοεμβρίου του 2019. Ο νέος νόμος καλύπτει όλη την περίοδο της υγειονομικής κρίσης, αρχίζοντας από τις 15 Φεβρουαρίου του 2020, συμβάλλοντας στην αντιμετώπιση των προβλημάτων που δημιούργησε η πανδημία». Από την άλλη, σκληρή επίθεση στην κυβέρνηση εξαπέλυσε ο τομεάρχης Εσωτερικών του ΣΥΡΙΖΑ Κώστας Ζαχαριάδης: «Φαίνεται ότι στην επιτελική κυβέρνηση του κ. Μητσοτάκη οι υπουργοί δεν συνεννοούνται ούτε μεταξύ τους. Ο αρμόδιος υπουργός κ. Θεοδωρικάκος διατυμπάνιζε για μέρες πως θα φέρει ρύθμιση μαμούθ για την εξυπηρέτηση οφειλών πολιτών και επιχειρήσεων προς τους δήμους σε 120 δόσεις» τόνισε στο Περιστύλιο της Βουλής για το κυβερνητικό «μπάχαλο», όπως υποστήριξε, στη ρύθμιση των οφειλών προς τους δήμους. «Ελεγε ότι η ρύθμιση θα αφορά τους πάντες. Η διάταξη κατατέθηκε και στο παρά πέντε ο κ. Σκυλακάκης την ανέτρεψε πλήρως. “Κούρεμα” στον αριθμό των δικαιούχων. “Κούρεμα” στον αριθμό των δόσεων. “Κούρεμα” στον αριθμό των οφειλών που μπορούν να ρυθμιστούν. Μπάχαλο ολκής. Κυβέρνηση αχρηστίας» σημείωσε ο κ. Ζαχαριάδης.\n31-05-2021 • 8:13πμ\nΤα SOS για τους δασικούς χάρτες της… ταλαιπωρίας σε 20+1 ερωταπαντήσεις!\n25-05-2021 • 23:35μμ\nΠλήρης οδηγός με τα όσα πρέπει να ξέρουν οι θιγόμενοι ιδιοκτήτες για να υποβάλλουν αντιρρήσεις - Τα πρόδηλα σφάλματα, το κόστος, οι αιτήσεις και οι διοικητικές πράξεις


Η μοναδική ιστορία της Κασσιανής και το τροπάριο της - ΒΗΜΑ ΟΡΘΟΔΟΞΙΑΣ\n30/04/2013 | 12:38\nΠρόκειται ίσως για το πιο παρεξηγημένο πρόσωπο της θρησκείας μας. Μια γυναίκα, ξεχωριστή με τη δική της παρουσία στην Ιστορία και με ένα έργο που αν μη τι άλλο έμεινε αθάνατο.\nΆγιος Νεκτάριος: Μην απελπίζεστε αν πέφτετε συνέχεια σε παλιές αμαρτίες\nΗ Κασσιανή είναι η γυναίκα που «έδωσε» το όνομα της στο γνωστό τροπάριο «κερδίζοντας» ταυτόχρονα το στίγμα της «εν πολλαίς αμαρτίαις περιπεσούσας Γυνής».\nΗ πρώτη της «γνωριμία» με την Ιστορία έγινε εξαιτίας μια στιχομυθίας που είχε με τον παραλίγο σύζυγο της Αυτοκράτορα Θεόφιλο του Βυζαντίου.\nΛένε πως ήταν αρκετά όμορφη, τόσο ώστε να επιλεχθεί ως υποψήφια νύφη του Αυτοκράτορα. Όταν ο Θεοδόσιος την πλησίασε σχεδόν έτοιμος να της δώσει το χρυσό μήλο που συμβόλιζε ότι την είχε επιλέξει, της είπε την φράση «Εκ γυναικός τα χείρω» Δηλαδή από την γυναίκα ήρθαν στον κόσμο τα κακά, υπονοώντας την αμαρτία της Ευας με το μήλο που στέρησε τον Παράδεισο από τους ανθρώπους.\nΕκείνη δεν δίστασε και του έδωσε μια «πληρωμένη» απάντηση που όπως φάνηκε εκ του αποτελέσματος, σόκαρε τον Αυτοκράτορα. «Kαι εκ γυναικός τα κρείττω» του είπε.\nΑυτό το «και από τη γυναίκα έρχονται τα καλύτερα» σύμφωνα με τους χρονογράφους σήμαινε ότι από μια γυναίκα, την Παναγία, ήρθε η ελπίδα και η σωτηρία στους ανθρώπους.\nΌμορφη μεν, ετοιμόλογη και αυθάδης για τα δεδομένα της εποχής, έχασε το χρυσό μήλο που τελικά πήγε στη Θεοδώρα, και εκείνη κατέληξε σε μοναστήρι.\nΣτην Κασσιανή αποδίδονται γύρω στα 45 έργα, από τα οποία τα 23 τουλάχιστον είναι χωρίς αμφιβολία δικά της, ενώ τα υπόλοιπα είναι αγνώστου προελεύσεως.\nΗ ΕΝ ΠΟΛΛΑΙΣ ΑΜΑΡΤΙΕΣ\nΌπως είναι γνωστό, ακόμη και σε ανθρώπους που δεν πηγαίνουν καν στην Εκκλησία, το πιο γνωστό κείμενο της είναι το ομώνυμο της τροπάριο. Μιλά για μια πόρνη που προσφέρει μύρα στον Ιησού, πριν τον ενταφιασμό Του.\nΠρόκειται για ένα απίστευτης δυναμικής κείμενο που μέσα σε μόλις 116 λέξεις κάνει τον αναγνώστη του να νιώθει ένα χείμαρρο συναισθημάτων.\nΠρέπει να σημειώσουμε εδώ ότι μόνο γι αυτό το τροπάριο, αρκετοί κάθε χρόνο αναζητούν έμπειρους ψάλτες που να μπορούν να αποδώσουν σωστά το κείμενο.\nΓεννημένη κάπου 800 χρόνια μετά τον Χριστό δεν θα μπορούσε να είναι η πόρνη του τροπαρίου. Η ζωή της πάλι, δεν ήταν σε καμία περίπτωση τέτοια που να μπορούσε να «ταυτιστεί» με την πόρνη. Έναν άνδρα ερωτεύτηκε και η απόρριψη του στάθηκε αρκετή για να την στείλει σε μοναστήρι.\nΗΤΑΝ Η ΜΑΡΙΑ Η ΜΑΓΔΑΛΗΝΗ;\nΜια άλλη γυναίκα, σύγχρονη αυτή τη φορά του Ιησού που επίσης έχει δεχθεί μια ιστορική «ρετσινιά» είναι η Μαρία η Μαγδαληνή.\nΗ Μαγδαληνή είναι το πρώτο όνομα που λένε όσοι μαθαίνουν πως η γυναίκα που περιγράφεται στο τροπάριο δεν είναι η Κασσιανή. Ούτε όμως κι εκείνη ήταν αυτή.\nΗ Μαγδαληνή ήταν μια γυναίκα δαιμονισμένη κατά το Ευαγγέλιο, που αφού ο Χριστός την απελευθέρωσε. Εκείνη Τον ακολούθησε μέχρι την τελευταία στιγμή.\nΗ γυναίκα λοιπόν αυτή «η εν πολλαίς αμαρτίαις περιπεσούσα» είναι άγνωστη.\nΛέγεται πως ο Ευαγγελιστής Λουκάς που περιγράφει στο Ευαγγέλιο του την σκηνή που αλείφει τα πόδια του Ιησού με το πιο ακριβό μύρο, δεν διέσωσε το όνομα της για να μην την στιγματίσει.\nΓια την ιστορία να σημειώσω πως η Κασσιανή θεωρείται Οσία της Εκκλησίας και τιμάται στις 7 Σεπτεμβρίου. Όσο για το τροπάριο; Το κείμενο του που ακολουθεί είναι η πραγματικά ζωντανή απόδειξη της απίστευτης δυναμικής της αθάνατης ελληνικής γλώσσας που δυστυχώς δεν μιλάμε σήμερα\nСвятой монастырь Богородицы Икосифиниссы\nΕπείγουσα έκκληση για αιμοπετάλια και αίμα (ΔΙΑΔΩΣΤΕ ΤΟ)\nΠροσευχή: Ήταν το βράδυ του μεγάλου και Μυστικού Δείπνου και των κατά σάρκα Παθών του Κυρίου. Ενώ λοιπόν ετελείτο μεγαλοπρεπώς...


Estee Lauder Double Wear Stay-in-place concealer | Beauty Notes by Athina\nΠαρασκευή, 4 Νοεμβρίου 2016 στις 12:59 μ.μ. estee lauder 1 σχόλια\nΣήμερα ξαναγυρίζουμε στην αγαπημένη μου Estee Lauder και σε ένα concealer που με έχει εντυπωσιάσει. Πρόκειται για το Double Wear Stay-in-Place concealer, το οποίο έχει γίνει το νέο αγαπημένο μου.\nΗ ελαφριά κρεμώδης σύνθεσή του δημιουργεί ένα τέλειο αποτέλεσμα που διαρκεί πολλές ώρες, χωρίς να ξηραίνει την επιδερμίδα. Έχει μέτρια κάλυψη που μπορεί να χτιστεί και να γίνει πλήρης. Λόγω της σύνθεσής του δεν μεταφέρεται στα ρούχα αλλά και ούτε γλιστράει από τη θέση του. Είναι εκεί για όσο εγώ θέλω. Απλώνεται πολύ εύκολα, είναι oil-free αλλά και ανθεκτικό στο νερό και τον ιδρώτα.\nΑφού τελείωσα μια travel size συσκευασία, αγόρασα αμέσως την full size και δεν έχω λόγια. Καλύπτει τέλεια σημαδάκια, κοκκινίλες και σπυράκια και αυτό που με έχει εντυπωσιάσει είναι ότι το αποτέλεσμα διαρκεί για ώρες αναλλοίωτο.\nΔεν του έχουν δώσει άδικα το όνομα Stay-in-place concealer.\nείναι από αυτά που σίγουρα θέλω να δοκιμάσω!\n13 Νοε 2016, 1:49:00 μ.μ.